marsh-mellow/assamese_wikipedia huggingface dataset:
কমল কুমাৰ তাঁতী () হৈছে এগৰাকী অসমীয়া কবি, অনুবাদক, অধ্যপক, প্ৰবন্ধ লেখক আৰু সমালোচক তেখেতে অসমীয়া আৰু ইংৰাজী দুয়োটা ভাষাতেই সাহিত্য চৰ্চা কৰি আহিছে তেওঁ অসমৰ চাহ শ্ৰমিক সমাজক প্ৰতিনিধিত্ব কৰি আহিছে তেওঁৰ সাহিত্যিক ৰচনাসমূহৰ গভীৰতা আৰু সাংস্কৃতিক তাৎপৰ্য্যৰ বাবে উল্লেখযোগ্য, আৰু এইসমূহে তেওঁৰ সম্প্ৰদায়ৰ অভিজ্ঞতা আৰু ইতিহাসক প্ৰতিফলিত কৰে তেখেত সাহিত্য অকাডেমিৰ অসমীয়া ভাষাৰ সদস্য হিচাপেও মনোনীত হৈছিল মাৰাংবুৰু আমাৰ পিতা গ্ৰন্থখনৰ বাবে তেখেতে ২০১২ চনত সাহিত্য অকাডেমিৰ যুৱ পুৰস্কাৰ লাভ কৰিছিল আৰু একেখন গ্ৰন্থৰ বাবে ২০০৮ চনত মুনীন বৰকটকী বঁটা লাভ কৰে

কবিতা
তেওঁৰ প্ৰথম কবিতা সংকলন মাৰাংবুৰু আমাৰ পিতা-য়ে ২০১২ চনত ৩৫ বছৰৰ তলৰ ২৪ জন যুৱ সাহিত্যিকক সাহিত্য অকাডেমিয়ে দিয়া যুৱপুৰস্কাৰ লাভ কৰে ২০০৮ চনত মুনিন বৰকটাকী সাহিত্যিক বঁটাও লাভ কৰে তাঁতীৰ অসমীয়া কবিতাসমূহ বিভিন্ন সংকলন আৰু আলোচনীত প্ৰকাশ হৈ আহিছে মাজে মাজে তেওঁ কল্পকাহিনী ৰচনা কৰে এইসমূহৰ কিছুমান চুটিগল্প অসমীয়া কল্পকাহিনীৰ কেইবাটাও সংকলনত সন্নিবিষ্ট কৰা হৈছে

তেখেতৰ অনুবাদ কবিতা (অসমীয়াৰ পৰা ইংৰাজীলৈ) ইণ্ডিয়ান লিটাৰেচাৰ , দ্য লিটল মেগাজিন, মিউজ ইণ্ডিয়া, কাব্য ভাৰতী, পিৰ্তা, এক্সচেঞ্জছ লিটাৰেৰী জাৰ্নেল, চেৰেব্ৰেচন, এনইলিট ৰিভিউ, কৃত্য, ভিজুৱেল ভাৰ্চ, ব্ৰাউন ক্ৰিটিক, ষ্টিয়াৰ কুইয়াৰ আদি অসংখ্য আলোচনীত প্ৰকাশ পাইছে  তেওঁৰ কবিতাসমূহ কেইবাখনো ইংৰাজী সংকলনতো অন্তৰ্ভুক্ত কৰা হৈছে, যেনে ৪০ অণ্ডাৰ ৪০, শ্বাউট ইট আউট! এন্থলজি, আৰু দ্য ৱৰ্ল্ড আই ৰাইট ইন
গদ্য
অসমীয়া ভাষাৰ তাঁতীৰ প্ৰথম গদ্য সংকলন নিম্নবৰ্গ সমাজ ঐতিহ্যত বিশেষভাৱে অসমৰ ঔপনিৱেশিক ইতিহাস আৰু সংস্কৃতিৰ ওপৰত গুৰুত্ব আৰোপ কৰি নিম্নবৰ্গ সমাজৰ ইতিহাস ৰচনা আৰু উত্তৰ-ঔপনিৱেশিক তত্ত্বৰ সমালোচনাত্মক ৰচনা সন্নিবিষ্ট কৰা হৈছে

প্ৰকাশিত ৰচনা
কবিতা সংকলন
মাৰাংবুৰু আমাৰ পিতা, ২০০৭,
উত্তৰ-উপনিবেশিক কবিতা, পেপিৰাছ, গুৱাহাটী, ২০১৮
ৰচনা সংগ্ৰহসমূহ
নিম্নবৰ্গ সমাজৰ ঐতিহ্য, ২০০৭
উত্তৰ-ঔপনিৱেশিক সমালোচনা
বঁটা আৰু সন্মান
২০০৮ বৰ্ষত মাৰাংবুৰু আমাৰ পিতা শীৰ্ষক গ্ৰন্থৰ বাবে মুনীন বৰকটকী বঁটা:...
২০১২ বৰ্ষত মাৰাংবুৰু আমাৰ পিতা শীৰ্ষক গ্ৰন্থৰ বাবে সাহিত্য অকাডেমী যুৱ বঁটা
তথ্যসূত্ৰ

শ্ৰেণী:অসমৰ ব্যক্তি
শ্ৰেণী:অসমীয়া কবি
শ্ৰেণী:অসমীয়া প্ৰবন্ধকাৰ
শ্ৰেণী:জীৱিত ব্যক্তি
কমল কুমাৰী বৰুৱা (১৮৯৯-১৯৭৮) অসমৰ ঠেঙালৰ খঙীয়া বৰুৱা পৰিয়ালৰ এগৰাকী বিদূষী মহিলা আছিল নগাঁৱৰ বৰ এলেঙী সত্ৰত জন্মলাভ কৰা কমল কুমাৰী বৰুৱাৰ পিতৃ-মাতৃ আছিল মহেন্দ্ৰনাথ বৰুৱা আৰু স্বৰ্ণলতা বৰুৱা ১৯১৭ চনত খঙীয়া বৰুৱা পৰিয়ালৰ শিৱ প্ৰসাদ বৰুৱাৰ লগত তেখেতৰ বিয়া হয় এই পৰিয়ালটোৱে অসমীয়া সংস্কৃতি-পৰম্পৰা ৰক্ষা কৰাত গুৰুত্বপূৰ্ণ ভূমিকা লৈছিল ১৯৩৮ চনত পতিৰ মৃত্যুৰ পিছত তেখেতে চাহ বাগিছাকে ধৰি ঠেঙাল পৰিয়ালৰ বৃহৎ সা-সম্পত্তি চম্ভালি ল'বলগীয়া হয় ব্যৱসায় কৰাত সুবিধা হ'বলৈ তেখেতে ইংৰাজী ভাষা, চাহ উৎপাদন আদিৰ শিক্ষা গ্ৰহণ কৰে আৰু সকলো কাম চলাই যায়

কে কে ফাউণ্ডেছন

১৯৯০ চনত তেখেতৰ স্মৃতিৰক্ষাৰ্থে কমল কুমাৰী ফাউণ্ডেছন আৰম্ভ কৰা হয় ১৯৯১ চনৰ পৰা এই ফাউণ্ডেছনে কলা, সংস্কৃতি, সাহিত্য, বিজ্ঞান আৰু প্ৰযুক্তি বিষয়ত ব্যক্তিবিশেষ বা গোটক কমল কুমাৰী ৰাষ্ট্ৰীয় বঁটা প্ৰদান কৰি আহিছে সাংবাদিকতাৰ বাবে ১৯৯৯ চনৰ পৰা শিৱ প্ৰসাদ বৰুৱা ৰাষ্ট্ৰীয় বঁটাও এই ফাউণ্ডেছনে প্ৰদান কৰে

লগতে চাওক
হেমেন্দ্ৰ প্ৰসাদ বৰুৱা
শিৱ প্ৰসাদ বৰুৱা
কমল কুমাৰী ফাউণ্ডেছন
কমল কুমাৰী ৰাষ্ট্ৰীয় বঁটা

তথ্য সংগ্ৰহ

শ্ৰেণী:অসমৰ ব্যক্তি
কমল নাৰায়ণ চৌধুৰী অসমৰ এগৰাকী চলচ্চিত্ৰ তথা সংগীত পৰিচালক হিচাবে জনাজাত চলচ্চিত্ৰ পৰিচালনা কৰাৰ উপৰিও তেখেতে কেইবাখনো অসমীয়া চলচ্চিত্ৰত অভিনয়ো কৰিছিল অসমৰ চলচ্চিত্ৰ জগতত প্ৰথমখন অসমীয়া ৰঙীন কথাছবি ভাইটিৰ নিৰ্মাতা হিচাবে তেখেত চিৰস্মৰণীয় 

জন্ম আৰু শিক্ষা
কমলনাৰায়ণ চৌধুৰীৰ জন্ম হৈছিল ১৯১৬ চনৰ ২০ চেপ্তেম্বৰত গুৱাহাটীত তেখেতৰ পিতৃ-মাতৃৰ নাম আছিল ক্ৰমে প্ৰসন্ননাৰায়ণ চৌধুৰী আৰু মাতৃ হৰবালা ১৯৩৬ চনত কটন কলেজিয়েট চৰকাৰী উচ্চতৰ মাধ্যমিক বিদ্যালয়ৰ পৰা উচ্চতৰ মাধ্যমিক পৰীক্ষাত উত্তীৰ্ণ হয়

কৰ্মজীৱন
মনোমতী কথাছবিত সংগীত পৰিচালক হিচাবে পোনপ্ৰথমে ১৯৪১ চনত কমলনাৰায়ণ চৌধুৰীয়ে কথাছবি জগতত ভৰি দিয়ে তেখেতৰ পৰিচালিত প্ৰথম কথাছবিখন আছিল বদন বৰফুকন(১৯৪৬) বহু বছৰ বিৰতিৰ মুৰত তেখেতে পুনৰ চলচ্চিত্ৰ জগতলৈ উভতি আহে ভাইটি (১৯৭২) কথাছবি খনৰ যোগেদি উল্লেখযোগ্য যে, এইখনেই অসমীয়া ভাষাৰ প্ৰথমখন ৰঙীন কথাছবি ইয়াৰোপৰি কমলনাৰায়ণ চৌধুৰী দেৱে  প্ৰতিধ্বনি, নিমিলা অংক, মুকুতা, মৰম, মন প্ৰজাপতি আদি বিভিন্ন কথাছবিৰ বিভিন্ন ভূমিকাত অভিনয় কৰে 

মৃত্যু
১৯৮৫ চনৰ ৩ আগষ্ট তাৰিখে তেখেতে ইহলীলা সম্বৰণ কৰে 

তথ্যসংগ্ৰহ

শ্ৰেণী:অসমৰ ব্যক্তি
শ্ৰেণী:অসমৰ চলচ্চিত্ৰ পৰিচালক
শ্ৰেণী:অসমীয়া ভাষাৰ চলচ্চিত্ৰ পৰিচালক
শ্ৰেণী:অসমীয়া চলচ্চিত্ৰৰ সংগীত পৰিচালক
কমল হাজৰিকা () বিশিষ্ট গীতিকাৰ, সুৰকাৰ, কণ্ঠশিল্পী আছিল তেওঁৰ অন্যতম অমৰ সৃষ্টি হিচাপে পৰিগণিত হোৱা চেনাই মই যাওঁ দেই গীতটোত কণ্ঠশিল্পী দীপালি বৰঠাকুৰে কণ্ঠদান কৰিছিল 
 প্ৰাৰম্ভিক জীৱন
১৯২৭ চনৰ ১ ফেব্ৰুৱাৰীত কলিয়াবৰৰ আখিৰঙা গাঁৱত কমল হাজৰিকাৰ জন্ম হৈছিল প্ৰয়াত কমল হাজৰিকাই শ্বিলং চৰকাৰী স্কুল আৰু ছেইণ্ট এন্থনী কলেজৰ পৰা শিক্ষা গ্ৰহণ কৰিছিলঅসমৰ প্ৰথম মহিলা পাইলট ধীৰা চলিহাৰ লগত বিবাহপাশত আবদ্ধ হৈছিল 
 কৰ্ম আৰু সংগীত জীৱন 
১৯৫৬ চনত তেওঁ লণ্ডনত ভাৰতীয় উচ্চায়োগত চাকৰিত যোগ দি তালৈ যায় কিছু বছৰৰ পাছত তেওঁ ব্ৰিটিছ চৰকাৰৰ স্বাস্থ্য সেৱাত যোগ দিয়ে তাৰ পৰাই তেওঁ ১৯৯২ চনত  অৱসৰ গ্ৰহণ কৰে তেওঁ লণ্ডনৰ স্থায়ী নিৱাসী হৈ পৰে কিন্তু অৱসৰৰ পাছত সঘনে অসমৰ সৈতে সম্পৰ্ক ৰক্ষা কৰি আহিছিল গুৱাহাটী মহানগৰীৰ গণেশগুৰিৰ নয়নপুৰতো তেওঁৰ ঘৰ আছিল অৱশ্যে অসুস্থতাৰ পাছত তেওঁ অসমতে স্থায়ীভাৱে বাস কৰিবলৈ লয় 
 
উল্লেখযোগ্য যে দেশৰ স্বাধীনতাৰো আগৰ পৰা কলকাতা কেন্দ্ৰৰ পৰা আকাশবাণীযোগে তেওঁ গীত পৰিৱেশন কৰিছিল সমসাময়িকভাৱে তেওঁ গীত ৰচনা আৰু সুৰ দি আহিছিল ১৯৪৮ চনত স্থাপন হোৱা শ্বিলং-গুৱাহাটী অনাতাঁৰ কেন্দ্ৰত ভালেকেইটি গীত গাইছিল 
 কেইটিমান উল্লেখযোগ্য গীত 

তেওঁ লিখা আৰু সুৰ দিয়া জনপ্ৰিয় 'চেনাই মই যাও দেই' গীতটি দীপালি বৰঠাকুৰে গ্ৰামোফোন ৰেকৰ্ড কৰিছিল 
 মৃত্যু 
দীৰ্ঘদিন অসুস্থতাত ভুগি ২০১৭ চনৰ ১৬ নৱেম্বৰৰ বিয়লি প্ৰায় ২-৪০ বজাত আয়ুৰসুন্দ্ৰা চিকিৎসালয়ত চিকিৎসাধীন অৱস্থাতে ৯১ বছৰ বয়সত তেওঁৰ মৃত্যু হয় 
 তথ্য সংগ্ৰহ 

 শ্ৰেণী:অসমীয়া ভাষাৰ গীতিকাৰ
কমলজিৎ ছেহৰাৱট (; জন্ম: ২৯ ছেপ্টেম্বৰ ১৯৭২) এগৰাকী ভাৰতীয় ৰাজনীতিবিদ আৰু সমাজ কৰ্মী তেওঁ পশ্চিম দিল্লীৰ পৰা লোকসভাৰ সদস্য হিচাপে কাৰ্যনিৰ্বাহ কৰিছে৷
ৰাজনৈতিক জীৱন
২০০৭ চনত নাজফগড়ত বিজেপিৰ জিলা উপ সভাপতিৰ ভূমিকা গ্ৰহণ কৰা ছেহৰাৱাটে ২০০৮ চনত মাটিয়ালা বিধানসভা সমষ্টিৰ পৰা বিধায়ক নিৰ্বাচনত প্ৰতিদ্বন্দ্বিতা কৰিছিল যদিও ভাৰতীয় জাতীয় কংগ্ৰেছৰ সুমেশ শোকীনৰ হাতত ৬৬২৯ টা ভোটত পৰাস্ত হৈছিল ২০০৯ চনৰ পৰা ২০১৪ চনলৈ দিল্লী প্ৰদেশ বিজেপিৰ সম্পাদিকা হিচাপে তেওঁ কাৰ্যনিৰ্বাহ কৰিছিল ২০১৪ চনৰ পৰা ২০১৬ চনলৈকে বিজেপি দিল্লী মহিলা মৰ্চাৰ সভাপতি পদত তেওঁ অধিষ্ঠিত হয়৷

২০১৪ চনত দক্ষিণ দিল্লী পৌৰ নিগমৰ মেয়ৰৰ বাবে মনোনীত হৈ নিৰ্বাচিত হয় ২০১৬ চনৰ পৰা ২০১৭ চনৰ ভিতৰত ছেহৰাৱাট দিল্লীৰ বিজেপিৰ উপ-সভাপতি আছিল২০২২ চনত ছেহৰাৱাটে দ্বাৰকা বি ৱাৰ্ডৰ পৰা কাউন্সিলাৰ নিৰ্বাচনত জয়ী হয়

ছেহৰাৱাটে ২০১৬ চনৰ পৰা ২০১৭ চনলৈকে বিজেপিৰ দিল্লী ৰাজ্যৰ উপ-সভাপতি হিচাপে কাৰ্যনিৰ্বাহ কৰিছিল, দলৰ কৌশলগত পৰিকল্পনা আৰু প্ৰচাৰ প্ৰচেষ্টাত অৰিহণা যোগাইছিলইয়াৰ পিছত ২০১৮ চনত তেওঁ স্থায়ী সমিতিৰ সদস্য হিচাপে নিৰ্বাচিত হয়

২০২৪ চনৰ লোকসভা নিৰ্বাচনত ছেহৰাৱাটক পশ্চিম দিল্লীৰ বিজেপিৰ প্ৰাৰ্থী হিচাপে নিৰ্বাচিত কৰা হৈছিল
ৰাজনৈতিক অৱদান আৰু পদক্ষেপ
ছেহৰাৱাটে মহিলা সবলীকৰণৰ পোষকতাত সক্ৰিয়ভাৱে জড়িত হৈ আহিছে আৰু সমাজত মহিলাৰ মৰ্যাদা উন্নত কৰাৰ লক্ষ্যৰে বিভিন্ন অভিযান আৰু কাৰ্যসূচীৰ নেতৃত্ব দিছে  বিজেপি দিল্লী মহিলা মৰ্চাৰ সভানেত্ৰী হিচাপে কাৰ্যনিৰ্বাহ কৰি তেওঁ ৰাজনীতিত মহিলাসকলৰ সক্ৰিয়তা বৃদ্ধি আৰু বিভিন্ন স্তৰৰ শাসন ব্যৱস্থাত তেওঁলোকৰ প্ৰতিনিধিত্ব নিশ্চিত কৰাত মনোনিৱেশ কৰিছিল

দক্ষিণ দিল্লী পৌৰ নিগমৰ মেয়ৰ হিচাপে ছেহৰাৱাটে নাগৰিক আন্তঃগাঁথনি আৰু সেৱাসমূহ বৃদ্ধিৰ ওপৰত গুৰুত্ব আৰোপ কৰি কেইবাটাও পদক্ষেপ আৰম্ভ কৰেইয়াৰ ভিতৰত আছিল পৰিষ্কাৰ-পৰিচ্ছন্নতাৰ অভিযান, আৱৰ্জনা ব্যৱস্থাপনা কাৰ্যসূচী আৰু চহৰখনক সৌন্দৰ্য্যবৰ্ধন কৰাৰ লক্ষ্যৰে প্ৰকল্প৷ এই সকলোবোৰৰ লক্ষ্য আছিল বাসিন্দাসকলৰ সামগ্ৰিক জীৱনৰ মান উন্নত কৰা ইয়াৰ উপৰি তেওঁ উদ্যান, বিনোদনৰ সুবিধা আৰু সেউজীয়া স্থানৰ উন্নয়নৰ ওপৰত গুৰুত্ব আৰোপ কৰিছিল যাতে সুস্থ আৰু অধিক বহনক্ষম নগৰীয়া পৰিৱেশ গঢ়ি তোলা হয়

বিজেপিৰ দিল্লী ৰাজ্যৰ উপ-সভাপতি হিচাপে ছেহৰাৱাটে দলৰ নিৰ্বাচনী কৌশল প্ৰণয়ন আৰু কাৰ্যকৰী কৰা, সমৰ্থন সংগ্ৰহ কৰা আৰু তৃণমূল পৰ্যায়ৰ নেটৱৰ্ক সম্প্ৰসাৰণত উল্লেখযোগ্য ভূমিকা পালন কৰিছিল
ব্যক্তিগত জীৱন
ৰাজ কুমাৰ ছেহৰাৱতৰ সৈতে তেওঁৰ বিবাহ সম্পন্ন হয়
তথ্যসূত্ৰ

শ্ৰেণী:লোকসভাৰ সাংসদ
শ্ৰেণী:ভাৰতৰ মহিলা সাংসদ
শ্ৰেণী:জীৱিত ব্যক্তি
কমলপুৰ অসমৰ কামৰূপ জিলাত অৱস্থিত এটা উন্নয়নশীল অঞ্চল তথা কামৰূপ জিলাৰ ১৪ টা উন্নয়ন খণ্ডৰ মাজৰ এটা  চৰকাৰী নথি মতে কমলপুৰ উন্নয়ন খণ্ডৰ ক্ৰমিক নং ১৮২  এইটো উন্নয়ন খণ্ডৰ অধীনত ১২ খন গাওঁ পঞ্চায়ত:....-6-------?1016  ৰ পৰা, ৬৬ খন গাওঁ আৰু ২১৬৩৯ টা পৰিয়াল আছে (২০১১ চনৰ লোকপিয়লৰ তথ্যমতে )  ইয়াৰ চুবুৰীয়া চহৰ খন হৈছে ৰঙিয়া 

 জনগাঁঠনি 
২০১১ চনৰ লোকপিয়লমতে, কমলপুৰ উন্নয়ন খণ্ডৰ মুঠ জনসংখ্যা ৯১,০৫৬ জন  ইয়াৰে ভিতৰত ৪৭৯৩৬ গৰাকী পুৰুষ আৰু ৪৩১২০ গৰাকী মহিলা  এই উন্নয়ন খণ্ডটোত ০-৬ বছৰ সীমাৰ শিশু মুঠ ৮৬৫২ জন, তেওঁলোকৰ ভিতৰত ৪৪৬১ জন ল'ৰা আৰু ৪১৯১ জনী ছোৱালী 

 সাক্ষৰতাৰ হাৰ 
কমলপুৰ উন্নয়ন খণ্ডৰ সাক্ষৰতাৰ হাৰ ৮০  মুঠ জনসংখ্যা ৯১০৫৬ গৰাকীৰ ৭৩৪২৮ গৰাকীয়েই শিক্ষিত  পুৰুষৰ ক্ষেত্ৰত সাক্ষৰতাৰ হাৰ ৮৫, অৰ্থাৎ মুঠ পুৰুষ জনসংখ্যা ৮৭৯৩৬ জনৰ ৪১০৬৯ জন শিক্ষিত হোৱাৰ বিপৰীতে মহিলাৰ ক্ষেত্ৰত এই হাৰ ৭৫, অৰ্থাৎ মুঠ মহিলা জনসংখ্যা ৪৩১২০ গৰাকীৰ ৩২৩৫৯ গৰাকীয়েই শিক্ষিত  

ইয়াৰ বিপৰীতে কমলপুৰ উন্নয়ন খণ্ডৰ মুঠ জনসংখ্যা ৯১০৫৬ গৰাকীৰ ১৭৬২৮ গৰাকী অশিক্ষিত  পুৰুষৰ অসাক্ষৰতাৰ হাৰ ১৪ শতাংশ, অৰ্থাৎ মুঠ পুৰুষ জনসংখ্যা ৮৭৯৩৬ জনৰ ৬৮৬৭ জন অশিক্ষিত হোৱাৰ বিপৰীতে মহিলাৰ ক্ষেত্ৰত এই হাৰ ২৪ শতাংশ, অৰ্থাৎ মুঠ মহিলা জনসংখ্যা ৪৩১২০ গৰাকীৰ ১০৭৬১ গৰাকীয়েই অশিক্ষিত  

 জীৱন-জীৱিকা 
কমলপুৰ উন্নয়ন খণ্ডৰ ৩১৬৩৩ গৰাকী কৰ্মনিযুক্ত হোৱাৰ বিপৰীতে ৫৯৪২৩ গৰাকী ব্যক্তি নিবনুৱা  কৰ্মনিযুক্ত ব্যক্তি ৩১৬৩৩ গৰাকীৰ ভিতৰত ৫২৭৩ গৰাকী ব্যক্তিয়েই জীৱিকা হিচাপে কৃষিৰ ওপৰত সম্পূৰ্ণ নিৰ্ভৰশীল 

 কমলপুৰ উন্নয়ন খণ্ডৰ অধীনৰ গাওঁ পঞ্চায়ত সমূহ 
কমলপুৰ উন্নয়ন খণ্ড আঠগাওঁবাইহাটাবৰডেকপাৰবোৰ্কা-সাতগাওঁবৰশিলগোপেশ্বৰগুইয়াকমলপুৰকেন্দুকোণামদাৰতোলাপুঠিমাৰীসোণাপুৰ

 কমলপুৰ অঞ্চলৰ শিক্ষানুষ্ঠানসমূহ 
কমলপুৰ অঞ্চলৰ অগ্ৰণী শিক্ষা প্ৰতিষ্ঠান শংকৰ-আজান শিক্ষা নিকেতন কমলপুৰৰ পতাকা উত্তোলনৰ এটি দৃশ্যত অধ্যক্ষ শ্ৰীযুত কমল ডেকা সমন্বিতে ছাত্ৰ-ছাত্ৰীৰ কিয়দংশক দেখা গৈছে কমলপুৰ অঞ্চলৰ অগ্ৰণী শিক্ষা প্ৰতিষ্ঠান শংকৰ-আজান শিক্ষা নিকেতন কমলপুৰৰ পতাকা উত্তোলনৰ এটি দৃশ্যত অধ্যক্ষ শ্ৰীযুত কমল ডেকা সমন্বিতে ছাত্ৰ-ছাত্ৰীৰ কিয়দংশক দেখা গৈছে 
কমলপুৰৰ মাজমজিয়াত অৱস্থিত কমলপুৰ উচ্চতৰ মাধ্যমিক বিদ্যালয়

 কমলপুৰ উচ্চতৰ মাধ্যমিক বিদ্যালয়, কমলপুৰ
 কমলপুৰ চৰকাৰী মজলীয়া বিদ্যালয়
 কমলপুৰ কনিষ্ঠ মহাবিদ্যালয়
 কমলপুৰ হাই-মাদ্ৰাছা
শংকৰ-আজান শিক্ষা নিকেতন, কমলপুৰ

 চৰকাৰী চিকিৎসালয় 
 মহাত্মা গান্ধী আদৰ্শ ৰাজ্যিক চিকিৎসালয়
 কমলপুৰ পশু চিকিৎসালয়

 চৰকাৰী কাৰ্যালয় 
কমলপুৰ আৰক্ষী চকী

 কমলপুৰ ৰাজহ চক্ৰ বিষয়াৰ কাৰ্যালয়
 কমলপুৰ আৰক্ষী থানা
 বাইহাটা উপ-ডাকঘৰ

 যাতায়ত আৰু পৰিবহণ 
কমলপুৰৰ মাজেৰে  ১৫ নং ৰাষ্ট্ৰীয় ঘাইপথ পাৰ হৈ গৈছে  ( পুৰণি নামাকৰণ মতে ৩১ নং ৰাষ্ট্ৰীয় ঘাইপথ)
লোকপ্ৰিয় গোপীনাথ বৰদলৈ আন্তঃৰাষ্ট্ৰীয় বিমানবন্দৰৰ পৰা কমলপুৰলৈ দুৰত্ব ৪১.২ কিমি  কমলপুৰৰ নিকটৱৰ্তী ৰেলৱে ষ্টেচন বাইহাটাৰ পৰা কমলপুৰলৈ দুৰত্ব ১ কিমি.তকৈও কম 

তথ্য সংগ্ৰহ

শ্ৰেণী:অসমৰ সামূহিক উ্ন্নয়ন খণ্ড
কমলপ্ৰীত কৌৰ (, জন্ম: ৪ মাৰ্চ ১৯৯৬) এগৰাকী ভাৰতীয় এথলীট আৰু ডিচকাছ থ্ৰ' খেলুৱৈ ডিচকাছ থ্ৰ' প্ৰতিযোগিতাত ৬৫ মিটাৰ বাধা ভংগ কৰা তেওঁ প্ৰথম ভাৰতীয় মহিলা ৰাহুল দ্ৰাবিড় এথলীট মেণ্টৰশ্বিপ কাৰ্যসূচীৰ জৰিয়তে তেওঁক গোস্পৰ্টছ ফাউণ্ডেশ্যনে আৰ্থিকভাৱে সহায় কৰে কৌৰে ৬৫.০৬ মিটাৰ প্ৰচেষ্টাৰে ডিচকাছ থ্ৰ'ত ৰাষ্ট্ৰীয় অভিলেখ গঢ়িছিল আৰু ২০২১ চনত জাপানৰ ৰাজধানী টকিঅ'ত অনুষ্ঠিত গ্ৰীষ্মকালীন অলিম্পিকৰ বাবে যোগ্যতা অৰ্জন কৰিছিল ২০২১ চনৰ ২১ জুনত পাটিয়ালাৰ এনআইএছত অনুষ্ঠিত ইণ্ডিয়ান গ্ৰেণ্ড প্ৰিস্ক-৪ ত তেওঁ নিজৰ অভিলেখ ৬৬.৫৯ মিটাৰলৈ বৃদ্ধি কৰে

প্ৰাৰম্ভিক জীৱন
১৯৯৬ চনৰ ৪ মাৰ্চ তাৰিখে পঞ্জাবৰ শ্ৰী মুক্তচৰ চাহিব জিলাৰ বাদল নামৰ এখন গাঁৱত কমলপ্ৰীত কৌৰৰ জন্ম হৈছিল তেওঁৰ শাৰীৰিক শিক্ষা প্ৰশিক্ষকৰ জোৰত ২০১২ চনত এথলেটিকছ গ্ৰহণ কৰিছিল আৰু তেওঁৰ প্ৰথম ৰাজ্যিক মিটত চতুৰ্থ স্থান লাভ কৰিছিল কৌৰে ২০১৪ চনত খেলক গুৰুত্বসহকাৰে লোৱা আৰম্ভ কৰিছিল আৰু তেওঁৰ গাঁৱৰ ভাৰতীয় ক্ৰীড়া প্ৰাধিকৰণ (এছএআই) কেন্দ্ৰত প্ৰাৰম্ভিক প্ৰশিক্ষণ আৰম্ভ কৰিছিল তেওঁৰ কঠোৰ অনুশীলন আৰু প্ৰাকৃতিক সামৰ্থ্যই সোনকালেই ফলাফল লাভ কৰিবলৈ আৰম্ভ কৰিছিল যিহেতু তেওঁ ২০১৬ চনত ১৮ বছৰৰ অনুৰ্ধ আৰু ২০ বছৰৰ অনুৰ্ধ প্ৰতিযোগিতাত ৰাষ্ট্ৰীয় চেম্পিয়ন হৈছিল তাৰপিছত ২০১৭ চনত তেওঁ ২৯তম বিশ্ব বিশ্ববিদ্যালয় গেমছত ষষ্ঠ স্থান লাভ কৰে

টুৰ্ণামেণ্ট আৰু পদক
২০১৯ চনত দোহাত অনুষ্ঠিত এছিয়ান এথলেটিকছ চেম্পিয়নশ্বিপত তেওঁ পঞ্চম স্থান লাভ কৰে আৰু ২০১৯ ফেডাৰেচন কাপ ছিনিয়ৰ এথলেটিকছ চেম্পিয়নশ্বিপত ৬০.২৫ মিটাৰ থ্ৰ'ৰে স্বৰ্ণ জয় কৰে তেওঁ ২৪তম ফেডাৰেচন কাপ ছিনিয়ৰ এথলেটিকছ চেম্পিয়নশ্বিপত ইতিহাস সৃষ্টি কৰিছিল ইয়াত তেওঁ ডিচকাছ থ্ৰ'ত ৬৫ মিটাৰ সীমা অতিক্ৰম কৰি আগৰ সকলো অভিলেখ ভংগ কৰা প্ৰথম ভাৰতীয় মহিলা হিচাপে পৰিগণিত হয় আৰু একেৰাহে দ্বিতীয়বাৰৰ বাবে পোডিয়ামৰ শীৰ্ষত থাকে

পাটিয়ালাত অনুষ্ঠিত ২৪তম ফেডাৰেচন কাপ ছিনিয়ৰ এথলেটিকছ চেম্পিয়নশ্বিপত ৬৫.০৬ মিটাৰ ৰাষ্ট্ৰীয় ৰেকৰ্ড ব্ৰেকিং থ্ৰ'ৰ সৈতে তেওঁ টকিঅ' অলিম্পিকৰ বাবে যোগ্যতা অৰ্জন কৰে

ব্যক্তিগত জীৱন
কমলপ্ৰীত বৰ্তমান ভাৰতীয় ৰে'ল বিভাগত কৰ্মৰত তেওঁ সীমা পুনিয়াক তেওঁৰ অন্যতম আদৰ্শ হিচাপে গণ্য কৰে আৰু বৰ্তমান ৰাখী ত্যাগীৰ অধীনত প্ৰশিক্ষণ লাভ কৰিছে

তথ্য উৎস

শ্ৰেণী:ভাৰতৰ ব্যক্তি
শ্ৰেণী:ভাৰতৰ এথলীট
শ্ৰেণী:ভাৰতীয় অলিম্পিক প্ৰতিযোগী
কমলা  () ১৯৮৪ৰ চনত জগমোহন মুন্ধ্ৰে প্ৰযোজিত আৰু পৰিচালিত এখন হিন্দী ছবি, য'ত দীপ্তি নাভাল, শাবানা আজমী, মাৰ্ক জুবেৰে মুখ্য চৰিত্ৰত অভিনয় কৰিছে নাভালৰ চৰিত্ৰৰ নামেৰে ছবিখনৰ নামকৰণ কৰা হৈছে বিজয় তেণ্ডুলকাৰে ১৯৮১ চনত তেওঁৰে ৰচিত একে নামৰ নাটকৰ আধাৰত কমলাৰ চিত্ৰনাট্য ৰচনা কৰে
প্লট
দিল্লীৰ সাংবাদিক জয়সিংহ যাদৱে (মাৰ্ক জুবেৰ) গম পায় যে আজিলৈকে মধ্যপ্ৰদেশৰ এখন গাঁৱত দেহৰ ব্যৱসায় চলি আছে,  আৰু ভুক্তভোগীসকল ভীল জনগোষ্ঠীৰ ছোৱালী যিকোনো উৎসুক সাংবাদিকৰ দৰেই তেওঁ গাঁওখনলৈ যাত্ৰা কৰে; তাৰ পিছত সঁচাকৈয়ে কমলা (দীপ্তি নাৱাল) নামৰ ছোৱালী এজনী কিনি দিল্লীত থকা নিজৰ ঘৰলৈ লৈ আহে যিহেতু তেওঁৰ উদ্দেশ্য সৎ, সেয়েহে কিছুদিন পিছত তেওঁ এখন সংবাদমেল অনুষ্ঠিত কৰে, য'ত তেওঁ গাঁওখনত চলি থকা প্ৰকৃত অন্যায়ৰ বিষয়ে প্ৰকাশ কৰে
সমালোচকৰ প্ৰতিক্ৰিয়া
মুক্তিৰ লগে লগে কমলাই উচ্চ প্ৰশংসা লাভ কৰে টাইমছ অফ ইণ্ডিয়াই এটা লেখাত কয় যে, "দীপ্তী নাভালক চকু দুটা ডাঙৰ কৰিবলৈ, ভয় খোৱা শহাপহুৰ দৰে কঁপিবলৈ আৰু মুকুতাৰ দৰে হাঁহি মাৰিবলৈ মাতি অনা হৈছে তেওঁ এই কামবোৰ দক্ষতাৰে কৰে" ইণ্ডিয়ান এক্সপ্ৰেছত লিখিছে, "দীপ্তি নাভাল আৰু মাৰ্ক জুবেৰৰ পৰা বিশ্বাসযোগ্য  হয়তো উল্লেখযোগ্য  অভিনয় আদায় কৰাৰ বাবে মুন্ধৰাক প্ৰশংসা কৰা উচিত  যাৰ প্ৰতিভা এতিয়ালৈকে লুকাই আছে"

তথ্য সংগ্ৰহ

বাহ্যিক সংযোগ
 

শ্ৰেণী:ভাৰতৰ নাৰী সম্পৰ্কীয় চলচ্চিত্ৰ
শ্ৰেণী:হিন্দী চলচ্চিত্ৰ
শ্ৰেণী:১৯৮৪ বৰ্ষৰ চলচ্চিত্ৰ
কমলা কুমাৰী কাৰেদুলা () আছিল এগৰাকী ভাৰতীয় ৰাজনীতিবিদ ভাৰতীয় জাতীয় কংগ্ৰেছৰ সদস্য হিচাপে তেওঁ অন্ধ্ৰপ্ৰদেশৰ ভদ্ৰচালামৰ পৰা ভাৰতৰ সংসদৰ নিম্ন সদন লোকসভালৈ নিৰ্বাচিত হয়

তেওঁক প্ৰয়াত ৰাজীৱ গান্ধীয়ে সংসদীয় নিৰ্বাচনৰ বাবে নিৰ্বাচিত কৰিছিল৷ তেওঁ প্ৰথমতে ১৯৮৯ চনত ভদ্ৰাচালাম লোকসভা সমষ্টিৰ পৰা নৱম লোকসভালৈ সংসদৰ সদস্য হিচাপে নিৰ্বাচিত হৈছিল যিটো সাতটা বিধানসভাৰ খণ্ড আৰু তেপন্নটা মণ্ডলৰ দ্বাৰা গঠিত আছিল৷ এইদৰে সমষ্টিটোৱে ভাৰতৰ দ্বিতীয় বৃহত্তম সংসদীয় সমষ্টি হিচাপে স্বীকৃতি লাভ কৰিছিল ১৯৯১ চনত দ্বিতীয়বাৰৰ বাবে দশম লোকসভালৈ সংসদৰ সদস্য হিচাপে নিৰ্বাচিত হোৱাৰ পিছত ১৯৯১ চনত প্ৰধানমন্ত্ৰী পি ভি নৰসিংহ ৰাওৰ অধীনত ভাৰত চৰকাৰৰ সমাজ কল্যাণ, জনজাতি কল্যাণ, মহিলা আৰু শিশু উন্নয়ন কল্যাণৰ কেন্দ্ৰীয় মন্ত্ৰী হিচাপে তেওঁ নিযুক্তি লাভ কৰে তেওঁ বিভিন্ন সংসদীয় সমিতিৰ সদস্য হিচাপে এই সংসদীয় সমিতিসমূহৰ সদস্য হিচাপে চীন, আমেৰিকা আদি কেইবাখনো দেশ ভ্ৰমণ কৰিছিল সৰ্বভাৰতীয় কংগ্ৰেছ কমিটীৰ সদস্যৰ লগতে সাংসদ আৰু বিধায়ক নিৰ্বাচন কৰা পিচিচি বাছনি সমিতিৰ তেওঁ জ্যেষ্ঠ সদস্য আছিল ২০১০ চনত ভাৰতৰ ৰাষ্ট্ৰপতিৰ অধীনত অসামৰিক ন্যায়পালিকাৰ ক্ষমতা থকা বিধিগত সংস্থা ভাৰত চৰকাৰৰ ৰাষ্ট্ৰীয় অনুসূচিত জনজাতি আয়োগৰ সদস্য হিচাপে তেওঁ নিযুক্তি লাভ কৰে কংগ্ৰেছৰ সভানেত্ৰী ছোনিয়া গান্ধীয়ে প্ৰধানমন্ত্ৰীৰ কাৰ্যালয়ত তেওঁৰ প্ৰাৰ্থীত্বৰ প্ৰস্তাব আগবঢ়াইছিল আৰু মুখ্যমন্ত্ৰী প্ৰয়াত শ্ৰী ৱাই এছ ৰাজশেখৰ ৰেড্ডীয়েও সমৰ্থন জনাইছিল ২০১৩ চনত পুনৰ একেটা ৰাষ্ট্ৰীয় আয়োগতে তিনি বছৰৰ বাবে পুনৰ নিযুক্তি লাভ কৰে৷ তেওঁ ইহসংসাৰত দুজন পুত্ৰ আৰু তিনিগৰাকী কন্যাক এৰি থৈ যায়৷

তেওঁ তেওঁৰ ব্যক্তিগত সম্পত্তিসমূহ গীৰ্জা, বিদ্যালয়, হোষ্টেল নিৰ্মাণৰ বাবে দান কৰি আৰু সৰল আন্তঃজাতীয় বিবাহৰ প্ৰসাৰ ঘটাই অনগ্ৰসৰ আৰু জনজাতীয় উত্থানৰ বাবে সমৰ্থন আগবঢ়াইছিল তেখেতে সদায় প্ৰয়াত ইন্দিৰা গান্ধীৰ কঠোৰ পৰিশ্ৰম দৰ্শনত বিশ্বাস কৰিছিল৷

১৯৯০ চনৰ ২৮ মাৰ্চৰ পৰা ইণ্ডিয়ান নাৰ্চিং কাউন্সিলৰ সদস্য আছিল
তথ্যসূত্ৰ
শ্ৰেণী:ভাৰতৰ মহিলা সাংসদ
শ্ৰেণী:লোকসভাৰ সাংসদ
কমলা কে কাপুৰ (; জন্ম: ২৭ জুলাই ১৯৪৮) এগৰাকী ভাৰতীয়-আমেৰিকান নাট্যকাৰ, কবি আৰু লেখক হিন্দু দেৱতা, শিখ গুৰু আৰু চুফী ৰহস্যবাদী ৰুমীক কেন্দ্ৰ কৰি গল্প, কিংবদন্তি আৰু মিথৰ সৃষ্টিশীল পুনৰলেখনৰ বাবে জনাজাত  লগতে ভাৰত আৰু আমেৰিকাত বহুতো সমালোচকৰ দ্বাৰা প্ৰশংসিত ইংৰাজী ভাষাত নাটকও প্ৰযোজনা কৰিছে
কৰ্ম
গ্ৰন্থ
এজ এ ফাউণ্টেইন ইন এ গাৰ্ডেন (২০০৫) কাপুৰৰ পূৰ্ব স্বামী ড'নাল্ড ডিন পাৱেললৈ কৰা শ্ৰদ্ধাঞ্জলি, যত ৩১টাতকৈও অধিক কবিতা প্ৰকাশ কৰা হৈছে গণেশ গ'জ টু লাঞ্চ (২০০৭) হৈছে ৰামায়ণ, মহাভাৰত আৰু পুৰাণ আদি বিভিন্ন পৌৰাণিক সম্পদৰ পৰা বিভিন্ন হিন্দু দেৱতাক কেন্দ্ৰ কৰি কাহিনীৰ সৃষ্টিশীল পুনৰ্লেখন

২০১৫ চনৰ ২৬ জুলাইত চণ্ডীগড়ত কলা সমালোচক বি.এন. গোস্বামী আৰু নাট্যশিল্পী নীলম মানসিং চৌধুৰীয়ে দ্য চিংগিং গুৰু উন্মোচন কৰে এই গ্ৰন্থখনত কাপুৰে জন্মসখীসকলৰ কাহিনীক নিজৰ কল্পনা আৰু হাস্যৰসৰ সৈতে মিশ্ৰণ কৰি প্ৰথম শিখ গুৰু গুৰু নানক দেৱৰ জীৱন আৰু যাত্ৰাৰ আখ্যান সৃষ্টি কৰিছে ইনটু দ্য গ্ৰেট হাৰ্ট (২০১৮)ত দ্বিতীয় শিখ গুৰু অংগদ দেৱৰ জীৱন আৰু দুঃসাহসিক অভিযানৰ কাহিনী কোৱা হৈছে

প্ৰসংগ

শ্ৰেণী:ভাৰতৰ থিয়েটাৰ ব্যক্তিত্ব
শ্ৰেণী:ভাৰতীয় সাহিত্যিক
কমলা কেশৱানী (; ২৭ আগষ্ট ১৯৩৪ - ৯ মে' ২০০৯) এগৰাকী ভাৰতীয় লোকগীতৰ শিল্পী আৰু নেপথ্য গায়িকা আছিল তেওঁ ভাৰতৰ অন্যতম জনপ্ৰিয় সিন্ধি ভাষাৰ গায়িকা

 প্ৰাৰম্ভিক জীৱন 
১৯৩৪ চনৰ ২৭ আগষ্টত ব্ৰিটিছ ইণ্ডিয়া (বৰ্তমান পাকিস্তান)ৰ সিন্ধৰ কৰাচীত কমলাৰ জন্ম হৈছিল তেওঁৰ পিতৃ-মাতৃ চুক্কুৰৰ আছিল তেওঁৰ পিতৃ গোবিন্দ ৰাম মাদনানী এজন টেলিফোন অপাৰেটৰ আছিল চুক্কুৰত স্কুলত পঢ়িছিল আৰু ভাৰত বিভাজন হোৱাৰ সময়ত তেওঁৰ বয়স আছিল মাত্ৰ ১৩ বছৰ আন হিন্দু সিন্ধীসকলৰ দৰে ১৯৪৭ চনত ভাৰতলৈ প্ৰব্ৰজন কৰি প্ৰথমে যোধপুৰত, তাৰ পিছত বিকানেৰত আৰু শেষত জয়পুৰত বসতি স্থাপন কৰে জয়পুৰত শিক্ষা অব্যাহত ৰাখি ৰাজস্থান বিশ্ববিদ্যালয়ৰ পৰা কলা শাখাত স্নাতক ডিগ্ৰী লাভ কৰে স্কুলীয়া দিনৰ পৰাই তেওঁৰ সংগীত আৰু গীত পৰিৱেশনৰ প্ৰতি আগ্ৰহী আছিল

 গান গোৱাৰ জীৱন 
অল ইণ্ডিয়া ৰেডিঅৰ পৰাই তেওঁ গায়িকাৰ জীৱন আৰম্ভ কৰিছিল তেওঁ ছিন্ধি আৰু ৰাজস্থানী দুয়োটা ভাষাত চাহৰা বা লাড়া, চুফী কালম আৰু লোকগীতৰ বহুতো বিয়া নাম গাইছিল তেওঁৰ কিছুমান জনপ্ৰিয় গীত হিজ মাষ্টৰ ভইচ আৰু অল ইণ্ডিয়া ৰেডিঅই ৰেকৰ্ডিং কৰিছিল সমগ্ৰ ভাৰত আৰু বিদেশৰ বিবাহ পাৰ্টি, সামাজিক সভা আৰু সংগীত অনুষ্ঠানত গীত গাইছিল তেওঁ ভাৰতীয় টিভি চেনেলতো অনুষ্ঠান পৰিৱেশন কৰিছিল তেওঁৰ গীতৰ কেইবাটাও এলবাম মুকলি কৰা হৈছিল

বিখ্যাত সংগীতজ্ঞ চি. অৰ্জুনে তেওঁক প্লেবেক গায়ক হিচাপে সিন্ধি চিনেমাত পৰিচয় কৰাই দিছিল তলত উল্লেখ কৰা সিন্ধী ভাষাৰ ভাৰতীয় ছবিসমূহত প্লেবেক গায়িকা হিচাপে তেওঁ অভিনয় কৰিছিল 

 হো জামালো
 ধীৰ না জামান কৰিম
 লাডলী

 মৃত্যু 
২০০৯ চনৰ ৯ মে'ত ভাৰতৰ জয়পুৰত কমলা কেশৱানীৰ মৃত্যু হয়

শ্ৰেণী:ভাৰতীয় নাৰী
কমলা কোটনিছ   (; ১৯২৮  ২০০০) এগৰাকী ভাৰতীয় অভিনেত্ৰী ১৯৪০ দশকত তেওঁ তেলুগু আৰু হিন্দী চলচ্চিত্ৰত অভিনয় কৰিছিল ১৯৪৬ চনত মুক্তি পোৱা হম এক হ্যায় ছবিখনত দেৱ আনন্দৰ প্ৰথম নায়িকা হিচাপেও তেওঁ উল্লেখযোগ্য
প্ৰাৰম্ভিক জীৱন
কমলা কোটনিছৰ বৰ্তমানৰ অন্ধ্ৰ প্ৰদেশত তেলেগু মাতৃ আৰু বৃটিছ পিতৃৰ ঘৰত কমলাবাই নামেৰে  জন্ম হৈছিল তেওঁৰ পি়তৃ সেনাবাহিনীত আছিল সৰুতে তেওঁক এজন জমিদাৰে দত্তক লৈছিল পিছলৈ ১৯৪১ চনত তেওঁ পাণ্ডুৰংগ কোটনিছৰ সৈতে বিবাহপাশত আবদ্ধ হয়, যিজন আগশাৰীৰ চিনেমাটগ্ৰাফাৰ ডি.এছ. কোটনিছৰ ভায়েক আছিল তেওঁৰ ভনীয়েক ৰামনাদ ইষ্টেটৰ ৰাজপৰিয়ালৰ সৈতে "সংযুক্ত" আছিল অভিনেত্ৰী লতা তেওঁৰ ভাগিনীয়েক

জীৱন জ্যোতি (তেলুগু)- ১৯৪০
বাল নাগাম্মা (তেলুগু)- ১৯৪২
চেঞ্চু লক্ষ্মী (তেলুগু)- ১৯৪৩
ভাগ্যলক্ষ্মী (তেলুগু)- ১৯৪৩
সীতা ৰাম জনম (তেলুগু)- ১৯৪৩
তহচিলদাৰ (তেলুগু)- ১৯৪৪
হম এক হ্যায় (হিন্দী)- ১৯৪৪
গকুল (হিন্দী)- ১৯৪৬
মেৰা সুহাগ (হিন্দী)  ১৯৪৭
আগে ভাগো (হিন্দী)- ১৯৪৭
সিধা ৰাস্তা (হিন্দী)- ১৯৪৯
সতী অহল্যা (হিন্দী)- ১৯৪৯
তথ্য সংগ্ৰহ

শ্ৰেণী:তেলেগু চলচ্চিত্ৰৰ অভিনেত্ৰী
শ্ৰেণী:হিন্দী চলচ্চিত্ৰৰ অভিনেত্ৰী
কমলা গোহাঁই হৈছে কুৰি শতিকাৰ চল্লিছৰ দশকৰ এগৰাকী অসমীয়া মহিলা চিকিৎসক

জন্ম পৰিচয়
কমলা গোহাঁই হৈছে অধ্যাপক হীৰেন গোহাঁইৰ জ্যেষ্ঠা ভগ্নীপাছলৈ কমলা সেনগুপ্ত হৈ কলিকতা নিবাসী হয় 

শিক্ষাজীৱন
কলিকতা চিকিৎসা মহাবিদ্যালয়ৰ পৰা কুৰি শতিকাৰ চল্লিছৰ দশকৰ এম.বি.বি.এছ. ডিগ্ৰী লাভ কৰা অসমীয়া ছোৱালী হ'ল কমলা গোহাঁই 

কৰ্মজীৱন
কমলা গোহাঁইয়ে ইণ্ডিয়ান মেডিকেল ৱমেনছ্ এছ'চিয়েচনৰ কোষাধ্যক্ষ হিচাপে কাৰ্যনিৰ্বাহ কৰিছে অসমীয়া অনুবাদ সাহিত্যলৈকো বৰঙণি যোগাইছে

তথ্যউৎস

শ্ৰেণী:অসমৰ ব্যক্তি
শ্ৰেণী:অসমৰ মহিলা চিকিৎসক
কমলা চাৰিঙীয়া ফুকন (১৯ শতিকা) ১৮৫৭ চনৰ চিপাহী বিদ্ৰোহৰ সময়চোৱাত মণিৰাম দেৱানৰ লগত সংযোগ ৰাখিছিল এই উদ্দেশ্যৰে কন্দৰ্পেশ্বৰ সিংহৰ গোপন মেলতো অংশগ্ৰহন কৰিছিল ব্ৰিটিছৰ হাতত ধৰা পৰি চৈধ্য বছৰৰ বাবে কলীয়া-পানীলৈ নিৰ্বাসিত হয়বৰ্মন, শিৱনাথ (২০০০). অসমীয়া জীৱনী অভিধান. চ'ফিয়া প্ৰেছ এণ্ড পাব্লিচাৰ্ছ প্ৰা: লি:, গুৱাহাটী,  পৃ: ৪৪
তথ্য সমল

শ্ৰেণী:সংক্ষিপ্ত জীৱনী
কমলা চৌধৰী (;২২ ফেব্ৰুৱাৰী ১৯০৮  ১৯৭০) হিন্দী ভাষাৰ এগৰাকী ভাৰতীয় চুটিগল্প লেখিকা আৰু তৃতীয় লোকসভাৰ হাপুৰৰ সাংসদ
প্ৰাথমিক জীৱন
১৯০৮ চনৰ ২২ ফেব্ৰুৱাৰীত লক্ষ্ণৌত কমলা চৌধৰীৰ জন্ম হৈছিল তেওঁৰ পিতৃ ৰায় মনমোহন দয়াল এজন উপ-সংগ্ৰাহক আছিল  তেওঁৰ আজোককাক (মাতৃৰ ফালৰ) ১৮৫৭ চনৰ প্ৰথম স্বাধীনতা যুদ্ধত লক্ষ্ণৌত থকা স্বতন্ত্ৰ অৱধ বাহিনীৰ সেনাপতি আছিল
কৰ্মজীৱন
১৯৩০ চনৰ নাগৰিক অমান্য আন্দোলনৰ সময়ত চৌধুৰীয়ে ভাৰতীয় জাতীয় কংগ্ৰেছত যোগদান কৰে তেতিয়াৰ পৰাই ভাৰতীয় স্বাধীনতা আন্দোলনৰ সৈতে সক্ৰিয়ভাৱে জড়িত হৈ পৰাত ব্ৰিটিছ কৰ্তৃপক্ষই একাধিকবাৰ কাৰাগাৰত তেওঁক বন্দী কৰিছিল নিখিল ভাৰত কংগ্ৰেছ কমিটীৰ ৫৪ সংখ্যক অধিৱেশনৰ সময়ত তেওঁ জ্যেষ্ঠ উপাধ্যক্ষ হিচাপে কাম কৰিছিল তেওঁ ভাৰতৰ সংবিধান সভাৰ নিৰ্বাচিত সদস্য আছিল আৰু সংবিধান গৃহীত হোৱাৰ পিছত ১৯৫২ চনলৈকে তেওঁ ভাৰতৰ প্ৰাদেশিক চৰকাৰৰ সদস্য হিচাপে কাৰ্যনিৰ্বাহ কৰিছিল

১৯৬২ চনত হাপুৰৰ পৰা ভাৰতীয় সাধাৰণ নিৰ্বাচনত কংগ্ৰেছৰ আনুষ্ঠানিক প্ৰাৰ্থী হিচাপে জয়ী হৈ চৌধুৰী তৃতীয় লোকসভাৰ সদস্য হয়তেওঁ নিজৰ নিকটতম প্ৰতিদ্বন্দ্বীক ২৮,৬৩৩ টা ভোটৰ ব্যৱধানত পৰাস্ত কৰে তেওঁৰ গল্পৰ চাৰিটা সংকলন; উনমাদ (১৯৩৪), পিকনিক (১৯৩৬), যাত্ৰা (১৯৪৭) আৰু বেল পাত্ৰ প্ৰকাশ পাইছিল লিংগ বৈষম্য, কৃষকৰ শোষণ আৰু বিধৱাৰ দুৰ্বল অৱস্থা তেওঁৰ ৰচনাৰ মূল বিষয়বস্তু আছিল
ব্যক্তিগত জীৱন
১৯২২ চনৰ ফেব্ৰুৱাৰী মাহত জে.এম.চৌধৰীৰ সৈতে তেওঁৰ বিবাহ হয়তেওঁৰ শহুৰেক স্বৰাজ্য পাৰ্টিৰ অন্যতম প্ৰতিষ্ঠাপক আছিল লেখক আৰু লেখিকা ড ইৰা ছাক্সেনাৰ লগতে প্ৰয়াত মাধবেন্দ্ৰ মোহন আৰু ড হেমেন্দ্ৰ মোহন চৌধুৰীকে ধৰি কেইবাটাও সন্তানৰ তেওঁ মাতৃ
তথ্যসূত্ৰ
শ্ৰেণী:ভাৰতৰ মহিলা সাংসদ
শ্ৰেণী:লোকসভাৰ সাংসদ
শ্ৰেণী:গল্পকাৰ
শ্ৰেণী:ভাৰতৰ স্বাধীনতা সংগ্ৰামী
কমলা দেৱী পটলে (, জন্ম ৫ মে' ১৯৬৬) এগৰাকী ভাৰতীয় ৰাজনীতিবিদ তেওঁ ভাৰতীয় জনতা পাৰ্টিৰ প্ৰতিনিধি৷ ছত্তীশগড় ৰাজ্যৰ জাঞ্জগীৰ (লোকসভা সমষ্টি)ক প্ৰতিনিধিত্ব কৰি তেওঁ সংসদৰ সদস্য আছিল ২০০৯ চনত ভাৰতীয় জাতীয় কংগ্ৰেছৰ ড শিৱকুমাৰ দহৰিয়াক ৮৭,২১১ টা ভোটত পৰাস্ত কৰি তেওঁ ১৫ নং লোকসভালৈ নিৰ্বাচিত হয়৷ ২০১৪ চনত পুনৰ তেওঁ ১৬ নং লোকসভালৈ নিৰ্বাচিত হয় তেওঁৰ পিতৃ বেদৰাম ক্ষেত্ৰীয় আৰু মাতৃ প্ৰক্ষামতী৷ ১৯৮২ চনত ইন্দ্ৰভূষণ পটলেৰ লগত তেওঁ বিবাহপাশত আবদ্ধ হয়৷ তেওঁলোকৰ দুগৰাকী পুত্ৰ আৰু দুগৰাকী কন্যা সন্তান আছে৷ তেওঁ কৃষিৰ লগতো জড়িত৷
তথ্যউৎস
শ্ৰেণী:ভাৰতৰ মহিলা সাংসদ
শ্ৰেণী:লোকসভাৰ সাংসদ
কমলা কৌল নেহৰু (; ; ১ আগষ্ট ১৮৯৯-২৮ ফেব্ৰুৱাৰী ১৯৩৬) এগৰাকী স্বাধীনতা যুঁজাৰু আৰু ভাৰতীয় জাতীয় কংগ্ৰেছৰ নেতা আৰু পিছলৈ ভাৰতৰ প্ৰধানমন্ত্ৰী হোৱা জৱাহৰলাল নেহৰুৰ পত্নী আছিল তেওঁলোকৰ জীয়াৰী ইন্দিৰা গান্ধীয়েও প্ৰধানমন্ত্ৰীৰ পদত অধিষ্ঠিত হৈছিল

প্ৰাৰম্ভিক জীৱন
কমলা নেহৰুৱে ১৮৯৯ চনৰ ১ আগষ্টত পুৰণি দিল্লীৰ এটা কাশ্মিৰী পৰিয়ালত জন্ম হৈছিল ৰাজপতি আৰু জৱাহৰমল অতল কৌল তেওঁৰ মাক-দেউতাক আছিল তেওঁ ঘৰখনৰ চাৰি সন্তানৰ জ্যেষ্ঠ্ সন্তান আছিল তেওঁৰ দুজন ভায়েক- চান্দবাহাদুৰ কৌল, যিজন উদ্ভিদবিদ আছিল আনজন কৈলাশ নাথ কৌল ভনীয়েকৰ নাম আছিল স্বৰূপ কাটজু তেওঁ ঘৰতে এজন পণ্ডিত আৰু এজন মৌলৱীৰ তত্ত্বাৱধানত পঢ়া-শুনা কৰিছিল

বিবাহ
150বিবাহৰ দিনা জৱাহৰলাল আৰু কমলা, ৮ ফেব্ৰুৱাৰী ১৯১৬
কমলাই ১৬ বছৰ বয়সত জৱাহৰলাল নেহৰুক বিয়া কৰায় বিয়াৰ কেইদিনমান পিছতে তেওঁৰ স্বামীয়ে হিমালয় যাত্ৰাত গৈছিল নেহৰুৰ আত্মজীৱনীত পত্নীৰ বিষয়ে লিখিছে যে, মই প্ৰায়ে তেওঁক অৱজ্ঞা কৰি চলিছিলো ১৯১৭ চনত কমলাই এটা ছোৱালী সন্তান ইন্দিৰা প্ৰিয়দৰ্শিনীক জন্ম দিয়ে, যি পিছলৈ গৈ ভাৰতৰ প্ৰধানমন্ত্ৰী ভাৰতীয় জাতীয় কংগ্ৰেছৰ প্ৰমুখ হয় কমলাই ১৯২৪ চনত এটা লৰা সন্তানৰো জন্ম দিছিল কিন্তু সি মাত্ৰ এসপ্তাহহে জীয়াই আছিল

ভাৰতৰ স্বাধীনতা আন্দোলনলৈ অৱদান
কমলাই তেওঁৰ স্বামীৰ সৈতে ভাৰতৰ স্বাধীনতা আন্দোলনত জড়িত হৈ পৰিছিল ১৯২১ চনৰ অসহযোগ আন্দোলনত তেওঁ এলাহাবাদত বিদেশী বস্ত্ৰ আৰু সুৰাৰ বিপনীত পিকেটিং কৰিবলৈ এটা মহিলাৰ দলক সংঘবদ্ধ কৰিছিল যেতিয়া তেওঁৰ স্বামীক ব্ৰিটিছৰ বিৰুদ্ধে দিয়া এটা ৰাজহুৱা বক্তৃতা বন্ধ কৰিবলৈ গ্ৰেপ্তাৰ কৰিছিল, তেতিয়া কমলা নেহৰুৱে তেওঁৰ স্বামীৰ স্থানলৈ গৈ বক্তৃতাটো পঢ়ি দিছিল ব্ৰিটিছে কম সময়ৰ ভিতৰতে কমলা নেহৰুৰ পৰা কেনে ধৰণৰ ভাবুকি আহিছে আৰু দিনে দিনে দেশজুৰি মহিলাসকলৰ মাজত যে তেওঁৰ জনপ্ৰিয়তা বাঢ়ি আহিছে, সেয়া বুজি পালে স্বাধীনতা সংগ্ৰামত জড়িত থকাৰ অপৰাধত তেওঁক সৰোজিনী নাইডু, জৱাহৰলালৰ মাক আৰু অন্যান্য মহিলাসকলৰ সৈতে পুলিচে গ্ৰেপ্তাৰ কৰিলে সেই সময়চোৱাৰ ভিতৰতে স্বাধীনতা আন্দোলনৰ আহত কৰ্মীসকল, তেওঁলোকৰ পৰিয়াল তথা এলাহাবাদৰ অন্যান্য বাসিন্দাসকলৰ চিকিৎসাৰ বাবে তেওঁ নিজা বাসভৱন স্বৰাজ ভৱনত এখন ঔষধালয় খুলিলে তেওঁৰ মৃত্যুৰ পিছত এই ঔষধালয়খন এখন পূৰ্ণাঙ্গ হাস্পাতালৰ ৰূপ দিয়া হয় কমলা নেহৰুৰ স্মৃতিত ইয়াৰ নাম কমলা নেহৰু মেমোৰিয়েল হাস্পাতাল ৰখা হয়, যাৰ আধাৰশিলা মহাত্মা গান্ধীয়ে স্থাপন কৰিছিল
:...

মৃত্যু
কমলা নেহৰুৰ যক্ষ্মা ৰোগত ১৯৩৬ চনৰ ২৮ ফেব্ৰুৱাৰীত ছুইজাৰলেণ্ডৰ -ত মৃত্যু হয় তেতিয়া তেওঁৰ ওচৰত আছিল জীয়েক ইন্দিৰা আৰু শাহুৱেক জীৱনৰ শেষ বছৰ কেইটাত তেওঁ প্ৰায়ে অসুস্থ হৈ থাকিছিল আৰু চিকিৎসাৰ বাবে ছুইজাৰলেণ্ডৰ এটা চেনেটৰীয়ামত () ৰখা হৈছিল গা অলপ ভাল পোৱাত তেওঁ ভাৰতলৈ উভতিছিল ১৯৩৫ চনত তেওঁ স্বাস্থ্য পুনৰ বেয়া হৈছিল আৰু সুভাষ চন্দ্ৰ বসুৰ দ্বাৰা পুনৰ দক্ষিণ জাৰ্মানীৰ -ৰ এটা চেনেটৰীয়ামত ভৰ্তি কৰা হৈছিল তেওঁৰ স্বামী সেই সময়ত কাৰাগাৰত বন্দী কমলা শৰীৰ অতিপাত বেয়া হোৱাত নেহৰুক কাৰাগাৰৰ পৰা মুকলি কৰি দিয়ে আৰু ১৯৩৫ৰ অক্টোবৰত তেওঁ জাৰ্মানীত উপস্থিত হয় নেহৰুৰ আত্মজীৱনীৰ কমলাৰ মৃত্যুৰ পিছত যোগ কৰা এটা অধ্যায়ত তেওঁ ৰোমন্থন কৰিছে যে পত্নীৰ মৃত্যুত তেওঁ ভাঙি পৰিছিল আৰু কেইমাহমানলৈ শোকাতুৰ হৈ আছিল

তথ্য উৎস

বাহ্যিক সংযোগ

শ্ৰেণী:ভাৰতৰ ব্যক্তি
শ্ৰেণী:মৃত ব্যক্তি
শ্ৰেণী:ভাৰতৰ স্বাধীনতা সংগ্ৰামী
কমলা পূজাৰী  (১৯৪৯১৯৫০  ২০ জুলাই ২০২৪) ভাৰতৰ ওড়িশাৰ কোৰাপুটৰ এগৰাকী ভাৰতীয় জনজাতীয় কৃষক জৈৱিক কৃষিৰ প্ৰচাৰৰ বাবে তেওঁ পৰিচিত আছিল পৰম্পৰাগত খেতিৰ প্ৰতি আগ্ৰহী হৈ জেইপুৰৰ এম এছ স্বামীনাথন ৰিচাৰ্চ ফাউণ্ডেশ্যনৰ পৰা মূল কৌশল শিকি জৈৱিক কৃষিৰ ক্ষেত্ৰত যথেষ্ট অৰিহণা যোগাইছিল তেওঁক ভাৰতৰ চতুৰ্থ সৰ্বোচ্চ অসামৰিক বঁটা পদ্মশ্ৰীৰে সন্মানিত কৰা হয়

জীৱনী
ওড়িশাৰ কোৰাপুট জিলাৰ বয়পাৰিগুডাৰ সমীপৰ জেইপুৰৰ পৰা ১৫ কিলোমিটাৰ নিলগৰ পাত্ৰপুট গাঁৱৰ এগৰাকী জনজাতীয় ভদ্ৰমহিলা কমলা পূজাৰীয়ে স্থানীয় ধান সংৰক্ষিত কৰি ৰাখিছিল জীৱনকালত শ শ থলুৱা জাতৰ ধান সংৰক্ষণ কৰি ৰাখিছিল ধান সংৰক্ষণ আৰু জৈৱিক খেতিৰ প্ৰসাৰ কৰাটো তেওঁৰ বাবে কোনো  অবসৰ বিনোদনৰ দৰে সাধাৰন বা সহজ কাম নাছিল ইয়াত তেওঁ দেহে মনে সোমাই পৰাৰ পিছত তেওঁ আগবাঢ়ি গৈ মানুহক সংগঠিত কৰি, দলীয় সভা আয়োজন কৰিছিল আৰু ৰাসায়নিক সাৰৰ পৰা আঁতৰি থাকিবলৈ মানুহৰ সৈতে মত বিনিময় কৰিছিল তেওঁৰ লগত এই কামত যোগ দিবলৈ বহুত মানুহ লগত লৈ গাঁৱে গাঁৱে, দুৱাৰে দুৱাৰে টোকৰ মাৰি লোকসকলৰ সৈতে কথাবাৰ্তা চলাই জৈৱিক পদ্ধতিৰে খেতি কৰিবলৈ উৎসাহ যোগাইছিল  তেওঁৰ এই প্ৰচেষ্টাত সফল হয় আৰু পাত্ৰপুট গাঁও আৰু কাষৰীয়া গাঁৱৰ কৃষকসকলে ৰাসায়নিক সাৰ এৰি দি জৈৱিক সাৰত মন দিলে কোনো ধৰণৰ মৌলিক শিক্ষা নোহোৱাকৈ কমলাই আজিলৈকে ১০০ প্ৰকাৰৰ ধান সংৰক্ষণ কৰি ৰাখিছে শ্ৰীমতী পূজাৰীয়ে বিপন্ন আৰু বিৰল প্ৰকাৰৰ বীজ যেনে ধান, হলধী, টিল, কলা জিৰা, মহাকান্ত, ফুলা, আৰু ঘণ্টিয়া সংগ্ৰহ কৰিছিল তেওঁৰ অঞ্চলৰ গাঁওবাসীক ৰাসায়নিক সাৰ পৰিহাৰ কৰিবলৈ আৰু উন্নত মানদন্দৰ খেতি চপাবলৈ আৰু মাটিৰ উৰ্বৰতাৰ বাবে জৈৱিক কৃষি গ্ৰহণ কৰিবলৈ বুজাই দিয়াৰ বাবেও তেওঁ খ্যাতি লাভ কৰিছিল আগন্তুক প্ৰজন্মৰ বাবে তেওঁ এক প্ৰেৰণা হৈ ৰব

কটকৰ এখন চিকিৎসালয়ত, ২০ জুলাই ২০২৪ তাৰিখে হৃদযন্ত্ৰৰ ক্ৰিয়া বন্ধ হৈ যোৱাৰ পিছত পূজাৰীৰ মৃত্যু হয় তেওঁৰ বয়স আছিল ৭৪ বছৰ        74

কৃতিত্ব
২০১৭ চনত তেতিয়াৰ মুখ্যমন্ত্ৰী নবীন পাটনায়কে ওড়িশা কৃষি আৰু প্ৰযুক্তি বিশ্ববিদ্যালয়ৰ () নতুনকৈ নিৰ্মিত মহিলা হোষ্টেলখনৰ নাম তেওঁৰ নামেৰে নামকৰণ কৰে ভুৱনেশ্বৰৰ ওড়িশা কৃষি আৰু প্ৰযুক্তিবিদ্যা বিশ্ববিদ্যালয় () কমলা পূজাৰীৰ নামেৰে নামকৰণ কৰা হয় ২০০২ চনত জোহান্সবাৰ্গত ইকুৱেটৰ অৱ ইনিচিয়েটিভ বঁটা লাভ কৰে ২০০৪ চনত ওড়িশা চৰকাৰে তেওঁক শ্ৰেষ্ঠ মহিলা কৃষক হিচাপে সন্মান জনায়নতুন দিল্লীত ৰাষ্ট্ৰীয় বঁটা "ক্ৰুচি বিছাৰাদা সন্মান"ৰ দ্বাৰাও তেওঁক সন্মানিত কৰা হয়

ওড়িশা ৰাজ্যিক পৰিকল্পনা বৰ্ডৰ সদস্যৰ তালিকাত অন্তৰ্ভুক্ত হোৱা প্ৰথমগৰাকী জনজাতীয় মহিলাৰ অনন্য গৌৰৱ লাভ কৰিছিল ২০১৮ চনৰ মাৰ্চ মাহত তেওঁক পাঁচজনীয়া দলটোৰ সদস্য হিচাপে নিযুক্তি দিয়া হয় যিয়ে হ্ৰস্ব আৰু দীৰ্ঘম্যাদী নীতিগত নিৰ্দেশনা প্ৰদান কৰাৰ উপৰিও ৰাজ্যখনৰ বাবে পাঁচ বছৰীয়া পৰিকল্পনা কৰে

তথ্য সূত্ৰ
কমলা প্ৰসাদ আগৰৱালা আছিল এজন ভাৰতীয় ৰাজনীতিবিদ ১৯৭১ চনত তেজপুৰ লোকসভা সমষ্টিৰ পৰা লোকসভা, ভাৰতীয় সংসদ ৰ নিম্ন সদনলৈ, তেজপুৰ বিধানসভা সমষ্টিৰ সদস্য হিচাপে নিৰ্বাচিত হয় ১৯৫৭ আৰু ১৯৬২ চনত আৰু ভাৰতীয় জাতীয় কংগ্ৰেছ টিকটত (১৯৪০-১৯৪৭) অসম বিধান পৰিষদ ৰ সদস্য

 উল্লেখসমূহ 

 বাহ্যিক সংযোগসমূহ 

 ভাৰতীয় সংসদৰ ৱেবছাইটত অফিচিয়েল জীৱনীমূলক স্কেচ

শ্ৰেণী:অসমৰ ৰাজনীতিবিদ
কমলা বেনিৱাল(১২ জানুৱাৰী ১৯২৭  ১৫ মে' ২০২৪), এগৰাকী ভাৰতীয় স্বাধীনতা সংগ্ৰামী আৰু ৰাজনীতিবিদ আছিল ভাৰতীয় জাতীয় কংগ্ৰেছ দলৰ জ্যেষ্ঠ সদস্য আছিল ২০০৩ চনত তেওঁ বিভিন্ন পদত মন্ত্ৰী আৰু ৰাজস্থানৰ উপ-মুখ্যমন্ত্ৰী হিচাপে কাৰ্যনিৰ্বাহ কৰিছিল পিছলৈ ২০০৯ চনৰ পৰা ২০১৪ চনৰ ভিতৰত ভাৰতৰ বিভিন্ন ৰাজ্যৰ ৰাজ্যপাল হিচাপে কৰ্মৰত আছিল তেখেতে ১৯৫৪ চনত ২৭ বছৰ বয়সত ৰাজস্থান চৰকাৰৰ মন্ত্ৰী হোৱাৰ লগতে ৰাজস্থানৰ প্ৰথমগৰাকী মহিলা মন্ত্ৰী হোৱাৰ গৌৰৱ লাভ কৰিছল উত্তৰ-পূৰ্বাঞ্চলৰ কোনো ৰাজ্যৰ প্ৰথমগৰাকী মহিলা গৱৰ্ণৰ হোৱাৰ সন্মানো তেওঁৰেই আছিল ভাৰতৰ স্বাধীনতা সংগ্ৰামত তেওঁৰ অৱদানৰ স্বীকৃতি স্বৰূপে প্ৰাক্তন প্ৰধানমন্ত্ৰী ইন্দিৰা গান্ধীৰ পৰা তাম্ৰ পাত্ৰ বঁটা লাভ কৰিছিল

কমলা বেনিৱাল (১২ জানুৱাৰী ১৯২৭  ১৫ মে' ২০২৪) এজনী ভাৰতীয় স্বাধীনতা সংগ্ৰামী আৰু ৰাজনীতিবিদ আছিল তেওঁ ভাৰতীয় ৰাষ্ট্ৰীয় কংগ্ৰেছ দলৰ এগৰাকী জ্যেষ্ঠ সদস্য আছিল তেওঁ বিভিন্ন মন্ত্ৰালয়ত মন্ত্ৰী পদত কাৰ্যনিৰ্বাহ কৰিছিল আৰু ২০০৩ চনত ৰাজস্থানৰ উপ-মুখ্যমন্ত্ৰী ৰূপেও দায়িত্ব পালন কৰিছিল পিছত, ২০০৯ ৰ পৰা ২০১৪ চনৰ ভিতৰত তেওঁ ভাৰতৰ বিভিন্ন ৰাজ্যৰ ৰাজ্যপাল হিচাপে কৰ্মৰত আছিল

জীৱন আৰু জীৱিকা
বেনিৱালে ১৯২৭ চনৰ ১২ জানুৱাৰীত ব্ৰিটিছ ভাৰতৰ ৰাজপুতনা এজেন্সীৰ গোৰিৰত জাট পৰিয়ালত জন্মগ্ৰহণ কৰিছিল  নৱভাৰত টাইমছৰ মতে বেনিৱালে মাত্ৰ ১৫ বছৰ বয়সত কিশোৰী অৱস্থাতে ভাৰতীয় জাতীয় কংগ্ৰেছত যোগদান কৰিছিল আৰু ভাৰত ত্যাগ আন্দোলনৰ সৈতে জড়িত হৈ পৰিছিল 

১৯৫৪ চনত ২৭ বছৰ বয়সত বিধানসভাৰ নিৰ্বাচনত জয়ী হৈ ৰাজস্থান ৰাজ্য চৰকাৰৰ মন্ত্ৰী হয় বেনিৱাল ১৯৫৪ চনৰ পৰা ৰাজস্থানৰ একেৰাহে কংগ্ৰেছ চৰকাৰৰ মন্ত্ৰী হিচাপে গৃহ, চিকিৎসা আৰু স্বাস্থ্য, শিক্ষা আৰু কৃষিকে ধৰি বিভিন্ন গুৰুত্বপূৰ্ণ পদবীত অধিষ্ঠিত আছিল তেওঁ অশোক গেহলট চৰকাৰৰ ৰাজহ মন্ত্ৰী আছিল 

১৯৮০ চনৰ পৰা ১৯৯০ চনলৈকে এক দশক ধৰি ৰাজস্থান চৰকাৰৰ কেবিনেট মন্ত্ৰী আছিল এই সময়ছোৱাত তেওঁ কৃষি, পশুপালন, জলসিঞ্চন, শ্ৰম আৰু নিয়োগ, শিক্ষা, কলা আৰু সংস্কৃতি, পৰ্যটন আৰু সংহত গ্ৰাম্য উন্নয়নৰ দৰে এক নিৰ্মল বৈচিত্ৰ্যপূৰ্ণ পৰ্টফলিঅ লাভ কৰিছিল

১৯৯৩ চনত তেওঁ মন্ত্ৰীত্বৰ পদবীত নাছিল যদিও জয়পুৰৰ বৈৰাথ (বৰ্তমান বিৰাটনগৰ)ৰ পৰা বিধানসভালৈ নিৰ্বাচিত হৈছিল ১৯৯৮ চনত পুনৰ কেবিনেট মন্ত্ৰী হয়, আৰু ২০০৩ চনৰ পৰা ৰাজস্থানৰ উপ-মুখ্যমন্ত্ৰী হিচাবে কাৰ্য্য নিৰ্বাহ কৰিছিল

দীৰ্ঘদিনীয়া কৰ্মজীৱনত তেওঁ ৰাজ্যিক কংগ্ৰেছ দলৰ কাৰ্য্যকলাপৰ সৈতে ওতঃপ্ৰোতভাৱে জড়িত আছিল আৰু নিখিল ভাৰত কংগ্ৰেছ সমিতিৰ সদস্য আছিল ১৯৭৭ চনৰ নিৰ্বাচনৰ সময়ত প্ৰদেশ কংগ্ৰেছ কমিটীৰ যুটীয়া সম্পাদিকা হিচাপে গ্ৰহণ কৰা দলীয় পদসমূহৰ ভিতৰত ৰাজস্থান কংগ্ৰেছৰ কাৰ্যনিৰ্বাহক সমিতিৰ সদস্য, ৰাজস্থান মহিলা কংগ্ৰেছৰ সভানেত্ৰী, ৰাজস্থান প্ৰদেশ নিৰ্বাচন সমিতিৰ সদস্য, আৰু তাৰ পিছত নিৰ্বাচনী প্ৰচাৰ সমিতিৰ অধ্যক্ষ আছিল

বেনিৱাল দীৰ্ঘদিন ধৰি ৰাজস্থানৰ ৰাজ্য চৰকাৰৰ মন্ত্ৰী হৈ বিভিন্ন কেবিনেট পদত অধিষ্ঠিত আছিল মন্ত্ৰী হিচাপে প্ৰায় ৫০ বছৰ ৰাজস্থান চৰকাৰত সেৱা আগবঢ়াইছিল

২০০৯ চনৰ অক্টোবৰ মাহত তেওঁ ত্ৰিপুৰাৰ ৰাজ্যপাল হিচাপে নিযুক্তি লাভ কৰে উত্তৰ-পূব ভাৰতৰ যিকোনো ৰাজ্যৰ প্ৰথম মহিলা গৱৰ্ণৰ  এমাহৰ পিছত ২০০৯ চনৰ ২৭ নৱেম্বৰত গুজৰাটৰ ৰাজ্যপাল হিচাপে নিযুক্তি লাভ কৰে আৰু তাত চাৰি বছৰতকৈ অধিক সময় কাৰ্যনিৰ্বাহ কৰে ২০১৪ চনৰ ৬ জুলাইত তেওঁক মিজোৰামৰ ৰাজ্যপালৰ পদলৈ বদলি কৰা হয় তেওঁৰ কাৰ্যকাল শেষ হ'বলৈ মাত্ৰ দুমাহ বাকী থকাৰ সময়তে তেওঁক পদৰ পৰা অপসাৰণ কৰা হয়

জয়পুৰৰ এখন ব্যক্তিগত চিকিৎসালয়ত হঠাৎ হোৱা অসুস্থতাৰ বাবে তেওঁক ভৰ্তি কৰাৰ কিছু সময়ৰ পিছতে ২০২৪ চনৰ ১৫ মে'ত ৯৭ বছৰ বয়সত বেনিৱালে ইহলীলা সম্বৰণ কৰে

তথ্য সূত্ৰ
কমলা ভাচিন (; জন্ম: ২৪ এপ্ৰিল, ১৯৪৬ - ২৫ ছেপ্টেম্বৰ ২০২১) হ'ল এগৰাকী ভাৰতীয় প্ৰগতিশীল নাৰীবাদী কৰ্মী, কবি, লেখক আৰু সমাজ বিজ্ঞানী ১৯৭০ চনৰপৰা ভাচিনে লিংগ, শিক্ষা, মানৱ উন্নয়ন আৰু সংবাদ মাধ্যমক কামৰ ক্ষেত্ৰ হিচাপে বাচি লৈ কাম কৰি আহিছে তেওঁ ভাৰতৰ নতুন দিল্লী নিবাসী আছিল ভাচিনক ঘাইকৈ নাৰীবাদী নেটৱৰ্ক 'সংগত' ৰ সৈতে জড়িত হৈ কৰা কামবোৰ আৰু তেওঁৰ কবিতা 'কিউকি ম্যে লড়কী হুঁ, মুঝে পঢ়না হ্যে'-ৰ বাবে জনা যায় ১৯৯৫ চনত তেওঁ এক সন্মিলনত জনপ্ৰিয় কবিতা 'আজাদী' (স্বাধীনতা)-ৰ এক পুনৰ্নিৰ্মাণ, নাৰীবাদী সংস্কৰণ পাঠ কৰে তেওঁ 'ওৱান বিলিয়ন ৰাইজিং' ৰ দক্ষিণ এছিয়াৰ সমন্বয়ক

তেওঁ 'সংগত'ৰ সৈতে কাম কৰিবলৈ ২০০২ চনত সংযুক্ত ৰাষ্ট্ৰৰ চাকৰিৰপৰা পদত্যাগ কৰে 'সংগত'ৰ তেওঁ প্ৰতিষ্ঠাপক সদস্য আৰু পৰামৰ্শদাতা আছিল ভাচিনে নাৰীবাদী তত্ত্ব আৰু সমুদায়িক কাম-কাজৰ একত্ৰীকৰণৰ ওকালতিত বিশ্বাস কৰিছিল তেওঁ আদিবাসী আৰু শ্ৰমিক শ্ৰেণীৰ অৱহেলিত মহিলা সকলৰ হৈ কাম কৰিছিল আৰু অশিক্ষিতসকলৰ সৈতে কাম কৰিবলৈ বিভিন্ন পোষ্টাৰ, নাটক আৰু অন্যান্য পদ্ধতিৰ সহায় লৈছিল কাৰ্যকৰী পৰিৱৰ্তনৰ বাবে সমুদায়িক কৰ্ম কাণ্ডৰ সৈতে শ্লোগানৰ মিল ৰাখি ভাচিনে কাম কৰিছিল

২০২১ চনৰ ২৫ ছেপ্টেম্বৰত কৰ্কট ৰোগত আক্ৰান্ত হৈ ৭৫ বছৰ বয়সত ভাচিনৰ মৃত্যু হয়

প্ৰাৰম্ভিক তথা ব্যক্তিগত জীৱন
তেওঁ নিজকে 'মধ্যৰাতিৰ প্ৰজন্ম' বুলি কৈছিল, যি স্বাধীনতাৰ সময়ত জন্ম গ্ৰহণ কৰা ভাৰতীয়সকলক দৰ্শায় মাক-দেউতাকৰ ছটি সন্তানৰ তেওঁ আছিল চতুৰ্থটি ভাচিনৰ দেউতাক ৰাজস্থানৰ এজন চিকিৎসক আছিল গাঁৱলীয়া পাৰিপাৰ্শ্বিকতাত ডাঙৰ-দীঘল হোৱা বাবে ই তেওঁক ভাৰতৰ গাঁৱৰ মহিলাসকলৰ সমস্যাসমূহ বুজাত সহায় কৰিছিল এই অভিজ্ঞতাই কমলাৰ জীৱন আৰু কৰ্মজীৱনত গুৰুত্বপূৰ্ণ প্ৰভাৱ পেলাইছিল তেওঁ চৰকাৰী বিশ্ববিদ্যালয়ৰপৰা স্নাতক আৰু স্নাতকোত্তৰ ডিগ্ৰী লাভ কৰিছিল পিছত তেওঁ কৈছিল যে, এই অভিজ্ঞতা হতাশাজক আছিল আৰু তেওঁ দ্বিতীয় বিভাগতহে উৰ্ত্তীৰ্ণ হৈছিল

সেৱা মন্দিৰত কাম কৰাৰ সময়ত তেওঁ তেওঁৰ প্ৰাক্তন স্বামীক ৰাজস্থানত লগ পাইছিল স্মৃতি ৰোমন্থন কৰি তেওঁ কৈছে যে, তেওঁৰ স্বামী এজন অবিশ্বাস্যভাৱে নাৰীবাদী আৰু প্ৰগতিশীল ভাৱধাৰাত বিশ্বাসী লোক আছিল তেওঁলোকৰ সন্তানে তেওঁলোক দুয়োজনৰে উপাধি লোৱাটো কমলাৰ স্বামীয়ে বিচাৰিছিল আৰু কমলাৰ ৭০ বছৰীয়া মাক তেওঁলোকৰ সৈতে থাকিবলৈ আহোঁতেও তেওঁ পূৰ্ণ সহযোগিতা আগবঢ়াইছিল অৱশ্যে তেওঁ সংঘটিত কৰা ঘৰুৱা হিংসাৰ ঘটনাবোৰৰ বাবে পিছলৈ কমলাৰ সৈতে তেওঁৰ সম্পৰ্কত ভাঙোন ধৰে তেওঁৰ পূৰ্ণযৌৱনা জীৰ মৃত্যুক ভাচিনে তেওঁৰ জীৱনৰ বৃহৎ ক্ষতি বুলি গণ্য কৰিছিল তাই তেওঁৰ বাবে বৰ আদৰৰ আছিল ভাচিন এজন পুত্ৰ সন্তানৰো অধিকাৰী, এটা ভেকচিনৰ বিপৰীত ক্ৰিয়াৰ বাবে যি অক্ষম হৈ পৰিছিল

তথ্য সংগ্ৰহ

বাহ্যিক সংযোগ
 

শ্ৰেণী:ভাৰতৰ ব্যক্তি
শ্ৰেণী:ভাৰতীয় সাহিত্যিক
শ্ৰেণী:সমাজকৰ্মী
শ্ৰেণী:কৰ্কট ৰোগত মৃত্যু
শ্ৰেণী:নাৰীবাদী লেখক
শ্ৰেণী:বিংশ শতিকাৰ ভাৰতীয় মহিলা বিজ্ঞানী
250গুৱাহাটীৰ ভৰলুমুখত অসমৰ আন শ্বহীদসকলৰ সৈতে কমলা মিৰি (বাওঁফালৰ পৰা পঞ্চমজন)-ৰ আবক্ষ মূৰ্তি
কমলা মিৰি ওৰফে কমলা লুইং (? -২২ এপ্ৰিল ১৯৪৩) অসমৰ মিচিং সম্প্ৰদায়ৰ এগৰাকী স্বাধীনতা যুঁজাৰু আছিল কমলা মিৰিৰ ঘৰ আছিল গোলাঘাট জিলাৰ ৰঙামাটি মৌজাৰ ওপৰটেমেৰা গাঁৱত 

কৰ্মজীৱন
১৯৪০ চনৰ মাৰ্চত তেওঁ জিলা কংগ্ৰেছ কমিটিৰ সক্ৰিয় সদস্য হৈ পৰে ৰাজেন্দ্ৰ নাথ বৰুৱা আৰু শংকৰ চন্দ্ৰ বৰুৱাৰ লগত মিলি তেওঁ পিছপৰা মিচিং সমাজৰ মাজত নিৰক্ষৰতা দূৰীকৰণৰ হকে কাম কৰিছিল লগতে তেওঁ মিচিং অধ্যুষিত এলেকাত প্ৰাথমিক কংগ্ৰেছ কমিটি গঠনৰ বাবেও চেষ্টা কৰে ১৯৪০ চনৰ ২৪ জুনত শংকৰ চন্দ্ৰ বৰুৱাই তেওঁক কংগ্ৰেছৰ প্ৰচাৰক আৰু গোলাঘাট জিলা কংগ্ৰেছৰ শান্তি বাহিনীৰ অধিনায়ক নিযুক্তি দিয়ে

২১ ছেপ্তেম্বৰ ১৯৪২ চন তাৰিখে গোলাঘাট জিলা কংগ্ৰে্ছৰ কাৰ্যালয়লৈ কমলা মিৰিৰ নেতৃত্বত শান্তি সেনাৰ এটা ১২ জনীয়া দল পঠিওৱাৰ সিদ্ধান্ত লোৱা হয় তথাক্ৰমে দলটোৱে পদব্ৰজে যাত্ৰা কৰি ২২ ছেপ্তেম্বৰত গৈ অন্য শান্তি সেনাৰ দলসমূহৰ লগত যোগদান কৰে ২৩ ছেপ্তেম্বৰ তাৰিখে ৰাতি পুলিছে কংগ্ৰেছৰ অফিচৰ পৰা মিৰি আৰু অন্যান্য কেইজনমানক আটক কৰে ৮ অক্টোবৰত ন্যায়াধীশ আশু দত্তই তেওঁক ৮ মাহৰ কাৰাদণ্ড দিলে তেওঁক যোৰহাট জেললৈ লৈ যোৱা হয় তাতে তেওঁ গোপীনাথ বৰদলৈ প্ৰমুখ্যে অন্যান্য কংগ্ৰেছৰ নেতাসকলক লগ পায় তেতিয়ালৈকে লিখা পঢ়া নজনা মিৰিক গোপীনাথ বৰদলৈয়ে কিতাপ-ফলি কিনি দি লিখা পঢ়া শিকায় জেলতেই তেওঁ সূতা কাটিবলৈও শিকে

মৃত্যু
১৯৪৩ চনৰ ৯ ফেব্ৰুৱাৰী তাৰিখে গান্ধীৰ অনশনৰ লগত সংগতি ৰাখি কমলা মিৰিয়েও অনশন আৰম্ভ কৰে পিছে হৃদযন্ত্ৰৰ অসুখৰ বাবে তেওঁৰ স্বাস্থ্য বেয়ালৈ ঢাল লয় কৰ্তৃপক্ষই তেওঁক আগলৈ আন্দোলনত যোগদান নকৰাৰ চুক্তিত জেলৰপৰা এৰি দিয়াৰ প্ৰস্তাব দিয়ে যদিও মিৰিয়ে সেই প্ৰস্তাব প্ৰত্যাখ্যান কৰে জেলতে থকা সতীৰ্থ ডাক্টৰ হৰেকৃষ্ণ দাসৰ তত্বাৱধানত চিকিৎসা আৰম্ভ হয় অৱশেষত তেওঁৰ অৱস্থাৰ কোনো উন্নতি নেদেখি জেল কৰ্তৃপক্ষই তেওঁক এৰি দিয়াৰ সিদ্ধান্ত লয় যদিও ২২ এপ্ৰিল ১৯৪৩ তাৰিখে মিৰিৰ মৃত্যু হয়বৰ্মন, শিৱনাথ (২০০০) অসমীয়া জীৱনী অভিধান. চ'ফিয়া প্ৰেছ এণ্ড পাব্লিচাৰ্ছ প্ৰা: লি:, গুৱাহাটী, পৃ: ৪৫

তথ্য সমল

শ্ৰেণী:অসমৰ ব্যক্তি
শ্ৰেণী:মৃত ব্যক্তি
শ্ৰেণী:অসমৰ স্বাধীনতা সংগ্ৰামী
শ্ৰেণী:মিচিং জনগোষ্ঠীৰ ব্যক্তি
কমলা লক্ষ্মণ শিশু গ্ৰন্থৰ এগৰাকী ভাৰতীয় লেখিকা আৰু কাৰ্টুনিষ্ট আৰ কে লক্ষ্মণৰ পত্নী আছিল

প্ৰাৰম্ভিক জীৱন
লক্ষ্মণৰ জন্ম চেন্নাইত হৈছিল আৰু ছেইণ্ট থমাছ কনভেণ্টত অধ্যয়ন কৰিছিল আৰু পিছত দিল্লীৰ ইন্দ্ৰপ্ৰস্থ মহিলা মহাবিদ্যালয়ৰ পৰা স্নাতক ডিগ্ৰী লাভ কৰিছিল তেওঁ মুম্বাইৰ ছাৰ জে জে স্কুল অৱ আৰ্টৰ পৰা অভ্যন্তৰীণ সজ্জা বিষয়তো(ইণ্টেৰিয়ৰ ডেকৰেছন) ডিগ্ৰী লাভ কৰিছিল 
ইণ্ডিয়া বুক হাউচে লক্ষ্মণক ১৯৭০ ৰ দশকত শিশু গ্ৰন্থ লিখিবলৈ আয়োগ দিছিল তেওঁৰ উল্লেখযোগ্য ৰচনাসমূহৰ ভিতৰত আছে থামা ষ্টৰীজ, তেনালী এণ্ড আদাৰ ষ্টৰীজৰ ৰমন আৰু থামা আৰু হিজ মিচিং মাদাৰ তেওঁৰ বহুতো ৰচনা স্বামী আৰ কে লক্ষ্মণে চিত্ৰিত কৰিছিল তেওঁৰ কাহিনীবোৰ ভাৰতীয় টিভি ষ্টেচন দূৰদৰ্শনৰ দ্বাৰা ধাৰাবাহিকভাৱে সম্প্ৰচাৰ কৰা হৈছিল

ব্যক্তিগত জীৱন
লক্ষ্মণ ১৯৬৫ চনত মুম্বাইত তেওঁৰ মাতৃৰ দ্বাৰা প্ৰতিষ্ঠা কৰা মহালক্ষ্মী লেডিজ ক্লাবৰ আজীৱন সভাপতি আছিল

কাৰ্টুনিষ্ট আৰ. কে. লক্ষ্মণৰ প্ৰথমা পত্নী কুমাৰী কমলাৰ পৰা বিবাহ বিচ্ছেদৰ পিছত তেওঁ কমলা লক্ষ্মণৰ সৈতে বিবাহপাশত আৱদ্ধ হয় আৰ. কে. লক্ষ্মণ তেওঁৰ 
সম্পৰ্কত মামাও আছিল তেওঁৰ এজন পুত্ৰ শ্ৰীনিবাস এগৰাকী অৱসৰপ্ৰাপ্ত সাংবাদিক, এগৰাকী বোৱাৰী ঊষা আৰু এগৰাকী নাতিনী ৰিমণিকা 

লক্ষ্মণৰ ২০১৫ চনত ৯০ বছৰ বয়সত মৃত্যু হয়

তথ্যৰ উৎস
শ্ৰেণী: ভাৰতীয় ব্যক্তিশ্ৰেণী: লেখিকা
কমলা শইকীয়া অসমৰ এগৰাকী শিক্ষক, সাংবাদিক আৰু স্বাধীনতা আন্দোলনৰ সক্ৰিয় কৰ্মী আছিল৷অসমৰ প্ৰথম শ্বহীদ সাংবাদিক কমলা শইকীয়া, ৰুবুল ৰহমান, অসমীয়া খবৰ, পৃ:নং; ৪, ৯ আগষ্ট, ২০২২
জন্ম আৰু শিক্ষা
শিৱসাগৰ জিলাৰ দিখৌমুখ অঞ্চলৰ গোৱালগাঁৱত ১৯২৫ চনত এক কৃষকৰ পৰিয়ালত কমলা শইকীয়াৰ জন্ম হয়৷ তেওঁৰ পিতৃৰ নাম আছিল কালীৰাম আৰু মাতৃৰ নাম সৰু আইটী৷ গাঁৱৰ প্ৰাথমিক বিদ্যালয়তে শিক্ষা গ্ৰহণ আৰম্ভ কৰা কমলা শইকীয়াই জাঁজী হাইস্কুলৰ পৰা প্ৰৱেশিকা পৰীক্ষা পাছ কৰে৷ তাৰপাছত তেওঁ যোৰহাটৰ জে বি কলেজত নাম লগায়৷ কিন্তু ১৯৪২ চনৰ ভাৰত ত্যাগ আন্দোলনৰ ভৰপক সময়ত তেওঁ শিক্ষা গ্ৰহণ আধাতে সামৰি আন্দোলনত জপিয়াই পৰে৷অসমীয়া জীৱনী অভিধান, শিৱনাথ বৰ্মন, পৃ:নং; ৩৬, বনলতা, চতুৰ্থ সংস্কৰণ, ২০১৮
কৰ্মজীৱন
শিক্ষাজীৱন আধৰুৱা কৰি স্বাধীনতা সংগ্ৰামত ভাগ লোৱা কমলা শইকীয়াই গোৱালগাঁৱত প্ৰাথমিক কংগ্ৰেছ কমিটি গঠন কৰি এটি খাদী কেন্দ্ৰ স্থাপন কৰে আৰু গাঁৱৰ জীয়ৰী-বোৱাৰীক যঁতৰত সূতা কাটিবলৈ শিকায়৷ ১৯৪৬ চনত তেওঁৰ প্ৰচেষ্টাতে দিখৌমুখ মধ্য ইংৰাজী বিদ্যালয় স্থাপন কৰা হয়৷ দিখৌমুখৰ ৰাস্তা-ঘাট, ডাকঘৰ, পুথিভঁৰাল, চিকিৎসালয় আদি স্থাপনত তেওঁ আগভাগ লৈছিল৷  ১৯৪৬ চনত তেওঁৰ প্ৰচেষ্টাতেই দিখৌমুখ মধ্য ইংৰাজী বিদ্যালয় স্থাপিত হয়৷ পৰৱৰ্তীকালত এই বিদ্যালয়খন দিখৌমুখ হাইস্কুললৈ ৰূপান্তৰিত হয়৷ দিখৌমুখ মধ্য ইংৰাজী বিদ্যালয়তে প্ৰধান শিক্ষকৰূপে কাৰ্যনিৰ্বাহ কৰা শইকীয়াই দিখৌমুখ হাইস্কুলৰ প্ৰধান শিক্ষকৰূপে ১৯৮৫ চনত অৱসৰ লয়৷ শিক্ষকতাৰ লগতে তেওঁ সাংবাদিকতাৰ লগতো জড়িত আছিল আৰু অৱসৰৰ পাছত সাংবাদিকতাত মনপুতি লাগিছিল৷ সাংবাদিকতা কৰা কালত তেওঁ আলফাৰ কাৰ্যপ্ৰণালীৰ বিৰোধীতা কৰি বাতৰি কাকতত সমালোচনা কৰিছিল৷ তেওঁ অসমৰ বিদেশী বিতাৰণ আন্দোলনতো অংশ গ্ৰহণ কৰি কেইবাবাৰো আৰক্ষী- চি আৰ পি এফৰ দ্বাৰা নিগৃহীত হৈছিল৷অসমৰ প্ৰথম শ্বহীদ সাংবাদিক কমলা শইকীয়া, ৰুবুল ৰহমান, অসমীয়া খবৰ, পৃ:নং; ৪, ৯ আগষ্ট, ২০২২
মৃত্যু
১৯৯১ চনৰ ৯ আগষ্টত কমলা শইকীয়াৰ আততায়ীৰ গুলীত মৃত্যু হয়৷

তথ্য সূত্ৰ

শ্ৰেণী:সাংবাদিক
শ্ৰেণী:স্বাধীনতা সংগ্ৰামী
কমলা সাংকৃত্যায়ন (; ১৫ আগষ্ট ১৯৩০  ২৫ অক্টোবৰ ২০০৯) আছিল বিংশ শতিকাৰ এগৰাকী ভাৰতীয় সাহিত্যিক, সম্পাদিকা আৰু হিন্দী তথা নেপালী সাহিত্যৰ পণ্ডিত তেওঁ প্ৰখ্যাত বুৰঞ্জীবিদ ৰাহুল সাংকৃত্যায়নৰ পত্নী আছিল

 জীৱনী 
১৯৩০ চনৰ ১৫ আগষ্ট তাৰিখে, পশ্চিমবংগৰ কালিম্পঙত এক নেপালী দমাই পৰিয়ালত কমলা সাংকৃত্যায়নে জন্মগ্ৰহণ কৰিছিল কমলা সাংকৃত্যায়নৰ পিতৃৰ নাম চন্দ্ৰমন পাৰিয়াৰ আৰু মাতৃৰ নাম চন্দ্ৰমায়া পাৰিয়াৰ ১৯৪৭ চনত, মেট্ৰিক পৰীক্ষাত উত্তীৰ্ণ হৈ তেওঁ আগ্ৰা বিশ্ববিদ্যালয়ৰ পৰা ডক্টৰেট ডিগ্ৰী লাভ কৰে আৰু ইতিহাসবিদ ৰাহুল সাংকৃত্যায়নৰ সৈতে বিবাহপাশত আবদ্ধ হয় তেওঁলোকৰ এগৰাকী পুত্ৰ, জেটা আৰু এগৰাকী কন্যা, জয়া আছিল

 কৰ্মজীৱন 
সাংকৃত্যায়ন আছিল এগৰাকী সুপৰিচিত সাহিত্যিক, পণ্ডিত আৰু অনুবাদক তেওঁ বাল্মিকীৰ ৰামায়ণখন নেপালী ভাষালৈ অনুবাদ কৰিছিল ইয়াৰ উপৰিও তেওঁ দ্য নেচনেল বিব্লিঅগ্ৰাফী অৱ ইণ্ডিয়ান লিটাৰেচাৰ (১৯০১১৯৫৩)ৰ সদস্য আছিল এছিয়াত ৰামায়ণী পৰম্পৰা, মহামানৱ মহাপণ্ডিত, প্ৰভা, নেপালী সাহিত্য, ৰাহুল সাংকৃত্যায়নকে ধৰি ভালেকেইখন গ্ৰন্থও ৰচনা কৰিছিল তেওঁ বহুকেইটা ভাষাত পাকৈত আছিল 

১৯৫০ চনৰ পৰা নেপালী আৰু হিন্দী সাহিত্যৰ ক্ষেত্ৰখনত সক্ৰিয়ভাৱে অংশগ্ৰহণ কৰা তেখেতে হিন্দী আৰু নেপালী সাহিত্যৰ অসংখ্য আঞ্চলিক আৰু ৰাষ্ট্ৰীয় বঁটা লাভ কৰিছিল বিচাৰ তথা বিৱেচনা শীৰ্ষক ৰচনাৰ সৃষ্টি আৰু সংকলনৰ বাবে তেওঁ ১৯৮২ চনত ভানূপুৰস্কাৰ আৰু ১৯৯৩ চনত মহাপণ্ডিত ৰাহুল সাংকৃত্যয়ন বঁটাৰে সন্মানিত হৈছিল ভাৰতীয় সাহিত্য বিশ্বকোষ সৃষ্টিতো অৰিহণা আগবঢ়াইছিল তেওঁ ১৩খন ভিন্ন হিন্দী আৰু নেপালী গ্ৰন্থ আৰু ৫০০ৰো অধিক প্ৰবন্ধ লিখিছিল তেওঁ দাৰ্জিলিঙৰ লৰেটো কলেজৰ হিন্দী বিভাগৰ মুৰব্বীও আছিল ২০০৮ চনত তেওঁৰ শেষৰখন গ্ৰন্থ দিব্য মণি প্ৰকাশ পাইছিল 

 গ্ৰন্থসমূহ 
এছিয়াত ৰামায়ণ পৰম্পৰা
মহামানৱ মহাপণ্ডিত  ১৯৯৫
প্ৰভা  ১৯৯৪ চন
নেপালী সাহিত্য  ১৯৮৬
অসম কি লোককথায়েঁ  ১৯৮১১৯৯৩
দিব্য মণি  ২০০৮
বিচাৰ তথা বিৱেচনা

 তথ্য উৎস 

 বাহ্যিক সংযোগ 
   .    .
    .  .
 .    

শ্ৰেণী:মৃত ব্যক্তি
শ্ৰেণী:শিক্ষাবিদ
শ্ৰেণী:অনুবাদক
শ্ৰেণী:পশ্চিমবঙ্গৰ ব্যক্তি
শ্ৰেণী:ভাৰতীয় কবি
শ্ৰেণী:ভাৰতীয় সাহিত্যিক
শ্ৰেণী:ভাৰতৰ ইতিহাসবিদ
শ্ৰেণী:বিংশ শতিকাৰ ভাৰতীয় বিজ্ঞানী
শ্ৰেণী:বিংশ শতিকাৰ ভাৰতীয় মহিলা বিজ্ঞানী
কমলা সাহানী ( - ) এগৰাকী অগ্ৰণী ভাৰতীয় জীববিজ্ঞানী আছিল, তেওঁ ১৯৩৯ চনৰ বৈজ্ঞানিক শৃঙ্খলাৰ পিএইচডি অৰ্জনকাৰি প্ৰথম ভাৰতীয় মহিলা বাংগালোৰত অৱস্থিত ভাৰতীয় বিজ্ঞান প্ৰতিষ্ঠানত তেওঁৰ এই স্বীকৃতিয়ে ইতিহাসত প্ৰথমবাৰলৈ এনে প্ৰতিষ্ঠানত মহিলাৰ অংশগ্ৰহণৰ পথ মুকলি কৰিছিল

তেওঁৰ গৱেষণাৰ বিষয় আছিল ভিটামিনৰ প্ৰভাৱ তথা ভাৰতীয় দৰিদ্ৰ জনসাধাৰণৰ দ্বাৰা উৎপাদিত বিভিন্ন খাদ্যজাত যেনে বিভিন্ন মাহ, ধান আদিৰ পৌষ্টিক মূল্যায়ন তাল গছৰ পৰা নিষ্কাশিত "নীৰ"ৰ পৌষ্টিক মূল্যায়নৰ ওপৰত তেওঁ কৰা গবেষণা তেতিয়াৰ ৰাষ্ট্ৰপতি ৰাজেন্দ্ৰ প্ৰসাদৰ অনুপ্ৰেৰণাৰ ফল আছিল

 জীৱনৰ আদিচোৱা 
১৯১২ চনত মধ্যপ্ৰদেশৰ ইন্দোৰত কমলা সাহানীৰ জন্ম হয় দেউতাক নাৰায়ণৰাও ভাগৱত আৰু খুৰাৱক মাধুভ্ৰো ভাগৱত, টাটা ইনষ্টিটিউট অফ চাইন্স (যি পিছলৈ ভাৰতীয় বিজ্ঞান প্ৰতিষ্ঠান হয়)-ৰ ৰসায়নবিদ ও প্ৰাক্তন ছাত্ৰ আছিল কমলাই 'পাৰিবাৰিক ঐতিহ্য' অনুসৰণ কৰি ১৯৩৩ চনত ব'ম্বে বিশ্ববিদ্যালয়ৰ ৰসায়ন বিজ্ঞান (প্ৰধান) আৰু পদাৰ্থ বিজ্ঞান (সাধাৰণ) বিষয়ত স্নাতক ডিগ্ৰি অৰ্জন কৰে ইয়াৰ পিছত তেওঁ ভাৰতীয় বিজ্ঞান প্ৰতিষ্ঠানত গৱেষণাৰ বাবে আবেদন কৰেযদিও সেই সময়ত গৱেষণাৰ বাবে নাৰী উপযুক্ত নহয় বুলিয়ে তেওঁৰ এই আবেদন সেই সময়ৰ সঞ্চালক তথা ন'বেল বঁটা বিজয়ী অধ্যাপক চি.ভি. ৰমনৰ দ্বাৰা আগ্ৰাহ্য হয় এই আগ্ৰাহ্যতাৰ প্ৰতিবাদত কমলাই অধ্যাপক চি.ভি. ৰমনৰ কাৰ্যালয়ৰ বাহিৰত সত্যাগ্ৰহ আন্দোলন কৰে ফলত অধ্যাপকে তেওঁক কিছু চৰ্তৰ পৰিপ্ৰেক্ষিতত গৱেষণাৰ বাবে অনুমতি দিবলৈ বাধ্য হয় 

 পেচা আৰু গবেষণা 
ভাৰতীয় বিজ্ঞান প্ৰতিষ্ঠানত কামলাৰ গৱেষণাৰ পৰামৰ্শক আছিল শ্ৰী শ্ৰীনিবাসায় তেখেতৰ তত্ত্বাৱধানত কমলাই গাখীৰ, মাহ তথা চিমত থকা প্ৰ'টিন সম্পৰ্কে গৱেষণা কৰে তেওঁৰ গৱেষণাৰ বিষয় আৰু গৱেষণাৰ প্ৰতি উৎসৰ্গা দেখি অধ্যাপক ৰমনে ১৯৩৬ চনত কমলা সাহানীয়ে এমএসচি ডিগ্ৰী সম্পন্ন কৰাৰ এবছৰ পিছতেই ভাৰতীয় বিজ্ঞান প্ৰতিষ্ঠানত নাৰীৰ অংশগ্ৰহণৰ সম্পূৰ্ণ অনুমতি প্ৰদান কৰে 

 মৃত্যু তথা উত্তৰাধিকাৰ 
কামাল ভাৰতৰ কনজিউমাৰ গাইডেন্স চোচাইটি (চি জি এচ আই)-ৰ সক্ৰিয় সদস্য আছিল তেওঁ ১৯৮২-৮৩ বৰ্ষত চি জি এচ আইৰ সভাপতি নিৰ্বাচিত হয় আৰু 'কেমাত' নামৰ সংগঠনটিৰ সাংগঠনিক পত্ৰিকাৰ বাবে ভোক্তা সকলৰ নিৰাপত্তা সম্পৰ্কিত বহু নিবন্ধ ৰচনা কৰে ১৯৯৮ চনত দিল্লীত অনুষ্ঠিত ইণ্ডিয়ান কাউন্সিল অফ মেডিকেল ৰিচাৰ্চ (আই চি এম আৰ)-ৰ দ্বাৰা আয়োজিত এটি বিশেষ অনুষ্ঠানৰ সময়ত কমলা সোহানীৰ মৃত্যু হয় 

তথ্য সংগ্ৰহ

শ্ৰেণী:মৃত ব্যক্তি
শ্ৰেণী:ভাৰতৰ ব্যক্তি
শ্ৰেণী:ভাৰতীয় বিজ্ঞানী
শ্ৰেণী:বিংশ শতিকাৰ ভাৰতীয় মহিলা বিজ্ঞানী
কমলা সিনহা (;  ৩০ ছেপ্টেম্বৰ ১৯৩২-৩২ ডিচেম্বৰ ২০১৪ ) এগৰাকী ভাৰতীয় ৰাজনীতিবিদ আৰু কূটনীতিবিদ আছিল ১৯৯০ চনৰ পৰা ২০০০ চনলৈকে তেওঁ দুবাৰকৈ ৰাজ্যসভা লৈ নিৰ্বাচিত হৈছিল, আৰু পিছত চুৰিনাম আৰু বাৰ্বাডোছত ৰাষ্ট্ৰদূত হিচাপে কাৰ্যনিৰ্বাহ কৰিছিল তেওঁ আই. কে. গুজৰাল কেবিনেটত বৈদেশিক পৰিক্ৰমাৰ কেন্দ্ৰীয় ৰাজ্যিক মন্ত্ৰী আছিল ২০১৪ চনৰ ৩১ ডিচেম্বৰত নিউয়ৰ্কৰ চাইৰাকুজত ৮২ বছৰ বয়সত তেওঁৰ মৃত্যু হয়

ব্যক্তিগত জীৱন
১৯৩২ চনৰ ৩০ ছেপ্টেম্বৰত ঢাকা (বৰ্তমান বাংলাদেশ) জন্মগ্ৰহণ কৰা জনসংঘৰ প্ৰতিষ্ঠাপক শ্যামা প্ৰসাদ মুখাৰ্জী নাতিনী সিনহা,  বিহাৰ বিপ্লৱী, জাতীয়তাবাদী, সমাজবাদী, ট্ৰেড ইউনিয়নবাদী আৰু প্ৰথম বিৰোধী দলৰ নেতা বাছাৱন সিনহা সৈতে বিবাহপাশত আবদ্ধ হৈছিল

ৰাজনৈতিক জীৱন
১৯৭২-৮৪ ৰ মাজত বিহাৰ বিধান পৰিষদৰ দুবাৰ সদস্য আৰু তাৰোপৰি ৰাজ্যসভাৰ দুটা কাৰ্যকালৰ সদস্য ৰূপে কাৰ্যনিৰ্বাহ কৰিছিল  এই সময়ছোৱাত, তেওঁ বিভিন্ন কমিটিৰ সদস্য ৰূপেও কাৰ্যকৰী ভূমিকা গ্ৰহণ কৰিছিল তেওঁৰ স্বামী বাছাৱন সিনহা এজন স্বাধীনতা সংগ্ৰামী আছিল আৰু জয়প্ৰকাশ নাৰায়ণ আৰু কৰ্পূৰী ঠাকুৰৰ সহকৰ্মী আছিল জয়প্ৰকাশ নাৰায়ণ নেতৃত্বাধীন গণআন্দোলনৰ সময়ত তেওঁক মেইন্টেনেন্স অৱ ইণ্টাৰনেল ছিকিউৰিটি এক্ট (এমআইএছএ) ৰ অধীনত আটক কৰা হৈছিল তেওঁ বহু বছৰ ধৰি হিন্দ মাজদুৰ সভাৰ সভাপতি হিচাপে দায়িত্ব পালন কৰিছিল, আৰু এই পদত অধিষ্ঠিত হোৱা একমাত্ৰ মহিলা সভাপতি আছিল এছিয়া আৰু বিশ্বজুৰি বিভিন্ন দায়িত্বত থাকি তেওঁ ব্যাপকভাৱে ভ্ৰমণ কৰিছিল আৰু দেশ-বিদেশত নিজৰ উপস্থিতি নিশ্চিত কৰিছিল

তথ্য সূত্ৰ
কমলা হেৰিছ
কমলা দেৱী হেৰিছ (; জন্ম: ২০ অক্টোবৰ, ১৯৬৪) এগৰাকি আমেৰিকাৰ ৰাজনীতিবিদ আৰু অধিবক্তা তেওঁ ২০১৭ চনৰ পৰা আমেৰিকা যুক্তৰাষ্ট্ৰৰ কেলিফৰ্ণিয়াত জুনিয়ৰ চিনেটৰ হিচাপে কাম কৰিছিল তেওঁ ২০২০ চনৰ আমেৰিকা যুক্তৰাষ্ট্ৰৰ নিৰ্বাচনত উপ-ৰাষ্ট্ৰপতি পদত ডেমক্ৰেটিক দলৰ প্ৰাৰ্থী ৰূপে মনোনীত হৈছে

কেলিফৰ্ণিয়াৰ অ'কলেণ্ডত জন্মগ্ৰহণ কৰা, হেৰিছে হাৱাৰ্ড বিশ্ববিদ্যালয় আৰু কেলিফৰ্ণিয়া বিশ্ববিদ্যালয়ৰ হেষ্টিংছ কলেজ অফ দ্য লৰ পৰা শিক্ষাগ্ৰহণ কৰে তেওঁ প্ৰথমে আলমেদা কাউণ্টী জিলা অধিবক্তাৰ কাৰ্যালয়ত আৰু চান ফ্ৰান্সিস্কো চহৰ অধিবক্তাৰ কাৰ্যালয়ত কাম কৰে ২০০৩ চনত তেওঁ চান ফ্ৰান্সিস্কোৰ জিলা অধিবক্তা ৰূপে নিৰ্বাচিত হয় তেওঁ ২০১০ চনত কেলিফৰ্ণিয়াৰ এটৰ্নি জেনেৰেল ৰূপে নিৰ্বাচিত হয় আৰু ২০১৪ চনত একেটা পদতে পুনৰ নিৰ্বাচিত হৈছিল ২০২১ চনৰ পৰা ২০২৪ চনলৈ উপ-ৰাষ্টপতি 

তেওঁ ২০১৬ চনৰ চেনেট নিৰ্বাচনত লৰেটা চানচেজক পৰাভূত কৰি দ্বিতীয় গৰাকী আফ্ৰিকা আৰু ভাৰতিয় মূলৰ আমেৰিকাৰ মহিলা আৰু আমেৰিকা যুক্তৰাষ্ট্ৰৰ চেনেটত কাম কৰা প্ৰথম গৰাকী দক্ষিণ এছিয়া মূলৰ আমেৰিকাৰ মহিলা এজন চেনেটৰ হিচাপে তেওঁ স্বাস্থ্যসেৱাৰ সংস্কাৰ, কেনেবিছক ফেডেৰেল অনুসূচীৰ পৰা আঁতৰ কৰা, অনথিপত্ৰিত অনুপ্ৰৱেশকাৰীসকলৰ বাবে নাগৰীকত্বৰ পথ, দ্য ড্ৰীম এক্ট, আক্ৰমণ-অস্ত্ৰৰ ওপৰত নিষেদ্ধাজ্ঞা, আৰু প্ৰগতিশীল কৰ সংস্কাৰৰ বাবে ওকালতি কৰিছিল তেওঁ চেনেটৰ ৰূপে কৰ্মৰত অৱস্থাত ট্ৰাম্প প্ৰশাসনৰ বিষয়াসকলক কৰা তীক্ষ্ণ প্ৰশ্নৰ বাবে এক ৰাষ্ট্ৰীয় পৰ্যায়ত জনপ্ৰিয়তা লাভ কৰিছিল

হেৰিছে প্ৰথমে ২০২০ চনৰ ডেমক্ৰেটিক দলৰ ৰাষ্ট্ৰপতিৰ প্ৰাৰ্থীৰ মনোনয়নৰ বাবে প্ৰচাৰ অভিযান চলাইছিল আৰু ৩ ডিচেম্বৰ ২০১৯ত তেওঁ এই অভিযান সমাপ্ত কৰাৰ আগতে ৰাষ্ট্ৰীয় পৰ্যায়ত মনোযোগ আকৰ্ষণ কৰিব সক্ষম হয় ২০২০ চনৰ ১১ আগষ্টত তেওঁক পূৰ্বৰ উপ-ৰাষ্ট্ৰপতি আৰু ২০২০ চনৰ নিৰ্বাচনৰ ৰাষ্ট্ৰপতি পদৰ ডেমক্ৰেটিক দলৰ প্ৰাৰ্থী জ' বাইডেনৰ সহযোগী উপ-ৰাষ্ট্ৰপতি পদৰ প্ৰাৰ্থী ৰূপে মনোনীত কৰা হয় তেওঁ প্ৰথম গৰাকী আফ্ৰিকা মূলৰ , প্ৰথম গৰাকী দক্ষিণ এছিয়া  মূলৰ আমেৰিকান, আৰু মুখ্য পাৰ্টি টিকট লাভ কৰা তৃতীয় গৰাকী মহিলা উপ-ৰাষ্ট্ৰপতি পদৰ প্ৰাৰ্থী

প্ৰাৰম্ভিক জীৱন আৰু শিক্ষা
১৯৬৪ চনৰ ২০ অক্টোবৰত কেলিফৰ্ণিয়াৰ অ'কলেণ্ডত কমলা হেৰিছৰ জন্ম হয় তেওঁৰ মাতৃ শ্যামলা গোপালন এগৰাকী জীৱবিজ্ঞানী যি ১৯৫৮ চনত ১৯ বছৰ বয়সৰ বাৰ্কলিৰ কেলিফৰ্ণিয়া বিশ্ববিদ্যালয়ৰ পুষ্টি আৰু এণ্ডোক্ৰাইনোলজিৰ শিক্ষাৰ্থী হিচাপে ভাৰতৰ পৰা আমেৰিকা যুক্তৰাষ্ট্ৰলৈ আহিছিল ১৯৬৪ চনত তেওঁ পি এইচ ডি ডিগ্ৰী লাভ কৰিছিল, লগতে তেখেতে কৰা প্ৰজেষ্টেৰোন ৰিচেপ্টৰ জিনৰ কামে স্তনৰ কৰ্কট ৰোগৰ গৱেষণাত কামত সহায় কৰিছিল তেওঁৰ পিতৃ ডনাল্ড জে হেৰিছ হৈছে ষ্টেনফৰ্ড বিশ্ববিদ্যালয়ৰ অৰ্থনীতিৰ বিভাগৰ এজন অধ্যাপক, যি ১৯৬১ চনত বাৰ্কলিৰ কেলিফৰ্ণিয়া বিশ্ববিদ্যালয়ত অধ্যয়নৰ বাবে ব্ৰিটিছ জামাইকাৰ পৰা আমেৰিকা যুক্তৰাষ্ট্ৰলৈ আহিছিল  আৰু ১৯৬৬ চনত পি এইচ ডি ডিগ্ৰী লাভ কৰিছিল

তেওঁৰ সৰু ভনীয়েক মায়াৰ সৈতে, হেৰিছে কেলিফৰ্ণিয়াৰ বাৰ্কলিত বাস কৰিছিল কিছুসময়ৰ বাবে মধ্য বাৰ্কলিৰ মিলভিয়া ষ্ট্ৰীটত, তাৰ পিছত পশ্চিম বাৰ্কলিৰ বেনক্ৰফ্ট ৱেৰৰ এটা ডুপ্লেক্সত বাস কৰিছিল এই অঞ্চলটোক প্ৰায়ে "ফ্লেটলেণ্ড" বুলি কোৱা হয় আৰু ইয়াত যথেষ্টসংখ্যক কৃষ্ণাঙ্গ লোকে বাস কৰে

তথ্য সংগ্ৰহ

শ্ৰেণী:আমেৰিকা যুক্তৰাষ্ট্ৰৰ ব্যক্তি
শ্ৰেণী:ৰাজনীতিবিদ
শ্ৰেণী:ভাৰতীয় মূলৰ আমেৰিকান
কমলা-বুকুৰ হাইঠা, (, বৈজ্ঞানিক নাম- ) এবিধ পাৰজাতীয় চৰাইৰ প্ৰজাতি৷ ইয়াক ঘাইকৈ এছিয়াত দেখা পোৱা যায়৷ ই সৰু আকাৰৰ ফল-মূল আদি খাই জীয়াই থাকে৷

বিৱৰণ
শ্ৰীলংকাত পূৰ্ণবয়স্ক মতা কমলা-বুকুৰ হাইঠা

         -     -         .                           .  -        .           .            .         .             (, 1870)        , 1923    .           .

বিতৰণ
                ( 1500 )                  .     ,    , ,   .              .

আচৰণ
  (1847) 
-         .      ,                   . 
খাদ্য
                 ,      .        -,        .       . প্ৰজনন
            .   ,       .                  .         12  14 .

 তথ্যসূত্ৰ

বাহ্যিক সংযোগ

   

শ্ৰেণী:পাৰ
শ্ৰেণী:জীৱবিজ্ঞান